Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony 

Spôsob pripomienkového konania	 	
Počet vznesených pripomienok, z toho zásadných	82  / 20 	
Počet vyhodnotených pripomienok	82 	
		
Počet akceptovaných pripomienok, z toho zásadných	30  / 9 	
Počet čiastočne akceptovaných pripomienok, z toho zásadných	5  / 3 	
Počet neakceptovaných pripomienok, z toho zásadných	47  / 8 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo výstavby a regionálneho rozvoja Slovenskej republiky 	 	 	 	x 	
2 .	Úrad geodézie, kartografie a katastra Slovenskej republiky 	1 (1o,0z) 	 	 	 	
3 .	Úrad pre normalizáciu, metrológiu a skúšobníctvo Slovenskej republiky 	2 (2o,0z) 	 	 	 	
4 .	Úrad pre verejné obstarávanie 	 	 	x 	 	
5 .	Úrad priemyselného vlastníctva Slovenskej republiky 	 	 	x 	 	
6 .	Správa štátnych hmotných rezerv Slovenskej republiky 	 	 	x 	 	
7 .	Generálna prokuratúra Slovenskej republiky 	8 (5o,3z) 	 	 	 	
8 .	Protimonopolný úrad Slovenskej republiky 	 	 	x 	 	
9 .	Republiková únia zamestnávateľov 	 	 	 	x 	
10 .	Ústredie práce, sociálnych vecí a rodiny 	 	 	 	x 	
11 .	Centrum pre medzinárodnoprávnu ochranu detí a mládeže 	 	 	 	x 	
12 .	Národný bezpečnostný úrad 	1 (0o,1z) 	 	 	 	
13 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	 	 	x 	
14 .	Konfederácia odborových zväzov Slovenskej republiky 	1 (1o,0z) 	 	 	 	
15 .	Asociácia zamestnávateľských zväzov a združení Slovenskej republiky 	 	 	x 	 	
16 .	Národná banka Slovenska 	2 (2o,0z) 	 	 	 	
17 .	Legislatívna rada vlády Slovenskej republiky 	 	 	 	x 	
18 .	Európske spotrebiteľské centrum 	 	 	 	x 	
19 .	Ministerstvo zdravotníctva Slovenskej republiky 	 	 	 	x 	
20 .	Ministerstvo financií Slovenskej republiky 	10 (6o,4z) 	 	 	 	
21 .	Ministerstvo zahraničných vecí Slovenskej republiky 	1 (1o,0z) 	 	 	 	
22 .	Ministerstvo obrany Slovenskej republiky 	1 (1o,0z) 	 	 	 	
23 .	Najvyšší kontrolný úrad Slovenskej republiky 	1 (1o,0z) 	 	 	 	
24 .	Úrad jadrového dozoru Slovenskej republiky 	 	 	x 	 	
25 .	Štátny dopravný úrad 	 	 	 	x 	
26 .	Odbor aproximácie práva sekcie vládnej legislatívy Úradu vlády SR 	 	 	 	x 	
27 .	Úrad vlády Slovenskej republiky 	 	 	 	x 	
28 .	Štatistický úrad Slovenskej republiky 	 	 	x 	 	
29 .	Odbor Centrálneho verejného obstarávania 	 	 	 	x 	
30 .	Ministerstvo dopravy, pôšt a telekomunikácií Slovenskej republiky 	5 (3o,2z) 	 	 	 	
31 .	Ministerstvo práce, sociálnych vecí a rodiny Slovenskej republiky 	1 (1o,0z) 	 	 	 	
32 .	Ministerstvo vnútra Slovenskej republiky 	6 (6o,0z) 	 	 	 	
33 .	Ministerstvo spravodlivosti Slovenskej republiky 	5 (5o,0z) 	 	 	 	
34 .	Ministerstvo školstva, vedy, výskumu a športu Slovenskej republiky 	 	 	x 	 	
35 .	Ministerstvo kultúry a cestovného ruchu Slovenskej republiky 	2 (2o,0z) 	 	 	 	
36 .	Ministerstvo pôdohospodárstva, životného prostredia a regionálneho rozvoja Slovenskej republiky  	 	 	 	x 	
37 .	Ministerstvo pôdohospodárstva, životného prostredia a regionálneho rozvoja Slovenskej republiky 	2 (0o,2z) 	 	 	 	
38 .	Ministerstvo hospodárstva a výstavby Slovenskej republiky 	8 (0o,8z) 	 	 	 	
39 .	Najvyšší súd Slovenskej republiky 	7 (7o,0z) 	 	 	 	
40 .	Úrad pre reguláciu sieťových odvetví 	 	 	x 	 	
41 .	Verejnosť 	15 (15o,0z) 	 	 	 	
42 .	Sociálna poisťovňa 	2 (2o,0z) 	 	 	 	
43 .	Slovenská obchodná a priemyselná komora 	1 (1o,0z) 	 	 	 	
	SPOLU	82 (62o,20z) 	0 (0o,0z) 	9 	13 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
ÚGKK SR 	K čl. I bodu 3 
V čl. I bode 3 navrhujeme označenie písmena " l ) " nahradiť písmenom " k ) ". Odôvodnenie: Podľa platnej právnej úpravy § 3 písm. l) zákona č. 575/2001 Z. z. v znení neskorších právnych predpisov znie " l) Ministerstvo zdravotníctva Slovenskej republiky" a § 3 písm. k) zákona č. 575/2001 Z. z. v znení neskorších právnych predpisov znie " k) Ministerstvo kultúry a cestovného ruchu Slovenskej republiky". Z návrhu zákona je zrejmé, že zámerom predkladateľa je zmeniť znenie § 3 písm. k) zákona č. 575/2001 Z. z. v znení neskorších právnych predpisov.  	O 	N 	Návrh zákona predložený do medzirezortného pripomienkového konania zohľadňuje vládny návrh zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Tento vládny návrh zákona bol NR SR predložený NR SR ako tlač 38 spoločne s návrhom na jeho skrátené legislatívne konanie. Tento vládny návrh zákona schválila NR SR 11. augusta 2010. Navrhovaná pripomienka je tak z tohto dôvodu neopodstatnená. 	
ÚNMS SR 	k bodu 25 
chybné označenie odrážok, 

miesto : 

Za § 40i sa vkladajú § 40j až § 40s, 

navrhujeme 

Za § 40i sa vkladajú § 40i až § 40r, 

 	O 	N 	Návrh zákona predložený do medzirezortného pripomienkového konania zohľadňuje vládny návrh zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Tento vládny návrh zákona bol NR SR predložený NR SR ako tlač 38 spoločne s návrhom na jeho skrátené legislatívne konanie. Tento vládny návrh zákona schválila NR SR 11. augusta 2010. Navrhovaná pripomienka je tak z tohto dôvodu neopodstatnená. 	
ÚNMS SR 	k bodu 3 
chybné označenie odrážok, 

miesto : 
V § 3 písmená a), c) a l) znejú: 
„a) Ministerstvo hospodárstva Slovenskej republiky, 
c) Ministerstvo dopravy, regionálneho rozvoja a cestovného ruchu Slovenskej republiky, 
l) Ministerstvo kultúry Slovenskej republiky,“. 

navrhujeme: 
V § 3 písmená a), c) a k) znejú: 
„a) Ministerstvo hospodárstva Slovenskej republiky, 
c) Ministerstvo dopravy, regionálneho rozvoja a cestovného ruchu Slovenskej republiky, 
k) Ministerstvo kultúry Slovenskej republiky,“. 
 	O 	N 	Návrh zákona predložený do medzirezortného pripomienkového konania zohľadňuje vládny návrh zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Tento vládny návrh zákona bol NR SR predložený NR SR ako tlač 38 spoločne s návrhom na jeho skrátené legislatívne konanie. Tento vládny návrh zákona schválila NR SR 11. augusta 2010. Navrhovaná pripomienka je tak z tohto dôvodu neopodstatnená. 	
GP SR 	K čl. I - k bodu 22 
V navrhovanom znení odporúčame nahradiť slovo „správy“ slovami „s výkonom štátnej správy“; v platnom znení ustanovenia § 24 ods. 1 sa pojem „správy“ nachádza dvakrát. 	O 	N 	V § 24 ods. 1 sa slovo "správy" nachádza síce dvakrát, ale čiarka je len za jedným slovom "správy". Z tohto dôvodu je navrhovaná uvádzacia veta v poriadku.  	
GP SR 	K čl. I - k bodu 8 
V úvodnej vete je potrebné vypustiť predložku „pod“ - novelizuje sa nadpis paragrafu (pozri body 20 a 29 prílohy č. 2 Legislatívnych pravidiel vlády Slovenskej republiky). 	O 	N 	Novelizačný bod 29 Legislatívnych pravidiel vlády SR príkladmo upravuje znenie uvádzacej vety pri zmene celého ustanovenia,zmene celého ustanovenia vrátane nadpisu pod paragrafom alebo pri zmene nadpisu nad paragrafom. Novelizačný bod 8 upravuje len nadpis pod paragrafom a nejde tak o žiaden uvedený prípad zmeny. Takáto legislatívna technika je zaužívaná. Z tohto dôvodu pripomienku neakceptujeme.  	
GP SR 	K čl. I - k bodu 4 
V úvodnej vete je potrebné vypustiť predložku „pod“ - novelizuje sa nadpis paragrafu (pozri body 20 a 29 prílohy č. 2 Legislatívnych pravidiel vlády Slovenskej republiky). 	O 	N 	Novelizačný bod 29 Legislatívnych pravidiel vlády SR príkladmo upravuje znenie uvádzacej vety pri zmene celého ustanovenia,zmene celého ustanovenia vrátane nadpisu pod paragrafom alebo pri zmene nadpisu nad paragrafom. Novelizačný bod 4 upravuje len nadpis pod paragrafom a nejde tak o žiaden uvedený prípad zmeny. Takáto legislatívna technika je zaužívaná. Z tohto dôvodu pripomienku neakceptujeme.  	
GP SR 	K čl. I - k bodu 5 
V úvodnej vete je potrebné slová „v uvádzacej vete“ nahradiť slovami „v úvodnej vete“ (pozri bod 29 prílohy č. 2 Legislatívnych pravidiel vlády Slovenskej republiky). 	O 	N 	Úvodná veta je podľa bodu 18. a 19. Legislatívnych pravidiel vlády SR veta, ktorou sa zákon resp. nariadenie vlády uvádza. Podľa Legislatívnych pravidiel vlády SR účinných od 1. júla 2010 sa v ostatných prípadoch používa pojem "uvádzacia veta". 	
GP SR 	K čl. IV 
Odporúčame zvážiť zrušenie doterajšieho zákonného oprávnenia generálneho prokurátora Slovenskej republiky zúčastňovať sa s poradným hlasom na schôdzach vlády Slovenskej republiky. Takáto právna úprava výrazným spôsobom zasiahne do plnenia úloh prokuratúry. 

Podľa čl. 149 Ústavy Slovenskej republiky do pôsobnosti prokuratúry Slovenskej republiky patrí ochrana práv a zákonom chránených záujmov fyzických osôb, právnických osôb a štátu. Ochranu práv a zákonom chránených záujmov fyzických osôb, právnických osôb a štátu zabezpečuje prokuratúra plnením úloh ustanovených zákonom. Medzi takéto úlohy patrí aj zákonné oprávnenie prokuratúry podieľať sa na tvorbe právnych predpisov [§ 4 ods. 1 písm. h) zákona č. 153/2001 Z. z. o prokuratúre]. Legislatívne pravidlá vlády Slovenskej republiky zaraďujú Generálnu prokuratúru Slovenskej republiky do okruhu pripomienkujúcich orgánov [čl. 9 ods. 1 písm. f)]; s pripomienkujúcimi orgánmi je potrebné vždy prerokovať tie pripomienky, ktoré sa stali predmetom rozporu [čl. 9 ods. 3]. Ak sa zruší oprávnenie generálneho prokurátora Slovenskej republiky zúčastňovať sa s poradným hlasom na schôdzach vlády (§ 12 ods. 1 zákona č. 153/2001 Z. z. o prokuratúre), v podstate sa tým úplne znehodnotí aj účasť prokuratúry na legislatívnom procese – prokuratúra nebude môcť uplatňovať svoje pripomienky k návrhom právnych predpisov v znení predkladanom na rokovanie vlády ani zúčastňovať sa na kvalifikovanom odstraňovaní vzájomných rozporov. 

Prokuratúra sa už tradične aktívne podieľa na tvorbe právnych predpisov, okrem iného, v legislatívnom procese uplatňuje poznatky získané v aplikačnej praxi. Takéto poznatky nemá a ani nemôže mať žiaden člen vlády. Vláda Slovenskej republiky má zákonodarnú iniciatívu, preto by mala mať záujem poznať odborný názor prezentovaný generálnym prokurátorom na každý právny predpis, návrh ktorého je predkladaný na jej rokovanie. Takýto prístup k normotvorbe prispieva k skvalitneniu a stabilite právneho poriadku. 

Samozrejme, nič nebráni tomu, aby prokuratúra namiesto uplatňovania pripomienok v medzirezortnom pripomienkovom konaní svoju pozornosť v oblasti legislatívy zamerala najmä na ústavné nedostatky schválenej právnej úpravy v konaní pred Ústavným súdom Slovenskej republiky podľa čl. 125 a 130 ods. 1 písm. e) Ústavy Slovenskej republiky. Treba si však uvedomiť, že doterajší mechanizmus legislatívneho procesu umožňuje účinne odstraňovať nedostatky navrhovanej právnej úpravy ešte pred jej schválením, čo v konečnom dôsledku znamená nielen predchádzanie zbytočným konaniam pred Ústavným súdom Slovenskej republiky, ale aj zvýšenú ochranu práv a oprávnených záujmov fyzických osôb, právnických osôb a štátu. 

Okrem toho, vláda Slovenskej republiky plní významné úlohy nielen v oblasti legislatívy. Na základe čl. 119 Ústavy Slovenskej republiky musí prijímať rôzne opatrenia zásadného charakteru. Ak generálny prokurátor bude prizývaný na rokovania vlády len ad hoc, generálna prokuratúra nebude mať možnosť systematicky a koncepčne pripravovať podklady potrebné na zaujatie kvalifikovaného stanoviska k takýmto opatreniam. 

Považujeme za potrebné zdôrazniť, že len pravidelná účasť generálneho prokurátora na zasadnutiach vlády môže účinne podporiť záujem vlády na tvorbe a uplatňovaní jednotnej trestnej politiky, ako aj na prijímaní opatrení zameraných na potláčanie korupcie, klientelizmu a organizovaného zločinu. 

Z inštitucionálno-právneho hľadiska je štátna moc v demokratických a právnych štátoch založená na princípe deľby moci na moc zákonodarnú, výkonnú a súdnu. Princíp deľby moci sa opiera o zásadu vzájomnej nezávislosti a zásadu rovnováhy a vzájomných bŕzd týchto štátnych mocí. Doterajšia právna úprava tento princíp a uvedené zásady žiadnym spôsob nenarúša, naopak, v plnom rozsahu ich rešpektuje, a pritom umožňuje efektívne plnenie úloh aj na základe špecifických poznatkov, ktoré svojou činnosťou prokuratúra získava pri plnení úloh patriacich do jej pôsobnosti. 

Aj v tomto prípade má odôvodnenie navrhovanej právnej úpravy autoritatívny charakter; nie je v súlade s čl. 12 ods. 4 Legislatívnych pravidiel vlády Slovenskej republiky. Odporúčame tento nedostatok odstrániť a uviesť dôvody novelizácie doterajšej právnej úpravy alebo zmeniť Legislatívne pravidlá vlády Slovenskej republiky. 

So zreteľom na uvedené odporúčame ponechať platné znenie § 12 ods. 1 zákona č. 153/2001 Z. z. o prokuratúre. Túto pripomienku uplatňujeme ako pripomienku zásadného charakteru. 

Na záver považujeme za potrebné uviesť, že ak nebudú akceptované pripomienky uplatnené k článkom II, III a IV, bude potrebné novelizáciou príslušných zákonov doriešiť postavenie a pôsobnosť Najvyššieho kontrolného úradu Slovenskej republiky, Národnej banky Slovenska a Generálnej prokuratúry Slovenskej republiky vo vzťahu k vláde Slovenskej republiky. Súčasne bude potrebné novým spôsobom vymedziť postavenie týchto povinne pripomienkujúcich subjektov v legislatívnom procese. Tieto pripomienky uplatňujeme ako pripomienky zásadného charakteru. 
 	Z 	N 	Rozpor nebol na rozporovom konaní dňa 12. augusta 2010 odstránený.  	
GP SR 	K čl. III 
Odporúčame zvážiť zrušenie doterajšieho oprávnenia predsedu Najvyššieho kontrolného úradu zúčastňovať sa na rokovaniach vlády Slovenskej republiky. So zreteľom na ústavné postavenie a pôsobnosť Najvyššieho kontrolného úradu považujeme účasť jeho predsedu na rokovaniach vlády Slovenskej republiky za nezastupiteľnú. Predseda Najvyššieho kontrolného úradu má takéto zákonné oprávnenie od 15. februára 1993, teda takmer od vzniku Slovenskej republiky. Odôvodnenie tejto právnej úpravy má autoritatívny charakter; nie je v súlade s čl. 12 ods. 4 Legislatívnych pravidiel vlády Slovenskej republiky. Odporúčame tento nedostatok odstrániť a uviesť dôvod navrhovanej zmeny alebo zmeniť Legislatívne pravidlá vlády Slovenskej republiky. 

Najvyšší kontrolný úrad Slovenskej republiky je nezávislý orgán kontroly hospodárenia s prostriedkami rozpočtov, majetkom, majetkovými právami, finančnými prostriedkami, záväzkami a pohľadávkami štátu, verejnoprávnych inštitúcií a ďalších subjektov vymedzených v Ústave Slovenskej republiky. Poznatky Najvyššieho kontrolného úradu získané pri plnení úloh patriacich do jeho pôsobnosti prednesené bezprostredne a pravidelne na rokovaniach vlády považujeme za dôležité pre prijímanie rozhodnutí vlády Slovenskej republiky o zásadných opatreniach celospoločenského významu. 

So zreteľom na uvedené odporúčame ponechať platné znenie § 14 zákona NR SR č. 39/1993 Z. z. o Najvyššom kontrolnom úrade Slovenskej republiky, ktoré vytvára zákonné predpoklady pre riadne fungovanie štátu. Túto pripomienku uplatňujeme ako pripomienku zásadného charakteru. 
 	Z 	N 	Generálna prokuratúra SR sa na rozporovom konaní dňa 12. augusta 2010 rozhodla túto pripomienku prekvalifikovať na pripomienku obyčajnú, a preto z tohto dôvodu rozpor nie je.  	
GP SR 	K čl. II 
Odporúčame zvážiť zrušenie doterajšieho oprávnenia guvernéra Národnej banky Slovenska byť prítomný na schôdzach vlády. So zreteľom na ústavné postavenie a pôsobnosť Národnej banky Slovenska považujeme účasť guvernéra Národnej banky Slovenska na schôdzach vlády za nezastupiteľnú. Nevidíme žiaden rozumný dôvod na prijatie navrhovanej právnej úpravy a takýto dôvod nevyplýva ani z dôvodovej správy. Odôvodnenie tejto právnej úpravy má autoritatívny charakter; nie je v súlade s čl. 12 ods. 4 Legislatívnych pravidiel vlády Slovenskej republiky. Odporúčame tento nedostatok odstrániť a uviesť dôvody novelizácie doterajšej právnej úpravy. 

Národná banka Slovenska je nezávislou centrálnou bankou Slovenskej republiky, je súčasťou Európskeho systému centrálnych bánk a súčasťou Eurosystému ako systému centrálneho bankovníctva eurozóny v rámci Európskeho systému centrálnych bánk. Jej hlavným cieľom je udržiavanie cenovej stability, podporuje plynulé a hospodárne fungovanie platobných systémov, riadi, koordinuje a zabezpečuje peňažný obeh, udržiava devízové rezervy, vykonáva dohľad nad finančným trhom a ďalšiu činnosť, ktorá má podstatný význam pre hospodárstvo Slovenskej republiky. Podieľa sa aj na spoločnej menovej politike, ktorú určuje Európska centrálna banka pre eurozónu, voči Európskej centrálnej banke má konzultačnú povinnosť. V oblastiach svojej pôsobnosti plní voči vláde Slovenskej republiky poradné funkcie. 

Naviac, navrhované riešenie nekoreluje so zákonnou povinnosťou Národnej banky Slovenska zaujímať stanoviská k návrhom predkladaným na rokovanie vlády, ktoré sa dotýkajú pôsobnosti Národnej banky Slovenska a ktorých predkladateľom nie je Národná banka Slovenska (§ 13 ods. 1 zákona NR SR č. 566/1992 Zb. o Národnej banke Slovenska). Spôsobilosť Národnej banky Slovenska plniť svoje zákonné povinnosti nemôže závisieť od rozhodnutia predsedu vlády Slovenskej republiky, či umožní alebo neumožní účasť guvernéra Národnej banky Slovenska na rokovaniach vlády. 

So zreteľom na uvedené odporúčame ponechať platné znenie § 13 ods. 3 zákona NR SR č. 566/1992 Zb. o Národnej banke Slovenska, ktoré vytvára zákonné predpoklady pre riadne fungovanie štátu. Túto pripomienku uplatňujeme ako pripomienku zásadného charakteru. 
 	Z 	N 	Generálna prokuratúra SR sa na rozporovom konaní dňa 12. augusta 2010 rozhodla túto pripomienku prekvalifikovať na pripomienku obyčajnú, a preto z tohto dôvodu rozpor nie je.  	
GP SR 	K čl. I - k úvodnej vete 
V úvodnej vete odporúčame buď vypustiť slová „a zákona č. .../2010 Z. z.“ alebo uviesť v predkladacej správe a všeobecnej časti dôvodovej správy, aký zákon má predkladateľ pod týmto označením na mysli. Z predloženého znenia úvodnej vety nie je zrejmé, aké znenie zákona č. 575/2001 Z. z. o organizácii činnosti vlády a organizácii ústrednej štátnej správy mieni predkladateľ novelizovať predloženou právnou úpravou. A len poznamenávame, že v právnom štáte by nemalo dochádzať k tomu, aby na ústavné prerokovanie bol predložený návrh zákona, ktorý novelizuje zákon v znení, ktoré ešte nie je schválené zákonodarným orgánom. 	O 	A 	V predkladacej a dôvodovej správe uvedieme, že: Návrh zákona zohľadňuje zákon, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, ktorý Národná rada Slovenskej republiky schválila dňa 11. augusta 2010.  	
NBÚ 	čl. I (§ 40 ods. 4) 
V článku I návrhu zákona zásadne žiadame za novelizačný bod 24 vložiť nový novelizačný bod 25, ktorý znie: 

„25. V § 40 ods. 4 sa vypúšťajú slová „a riaditeľa Národného bezpečnostného úradu“.“. 
Doterajší novelizačný bod 25 sa označí ako bod 26. 

Odôvodnenie: Podľa § 2 ods. 5 písm. i) zákona č. 400/2009 Z. z. o štátnej službe a o zmene a doplnení niektorých zákonov sa tento zákon nevzťahuje na riaditeľa Národného bezpečnostného úradu. Zákon č. 400/2009 Z. z. zároveň v osobitnom článku V novelizoval zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov. Predmetom tejto novely bola aj úprava platových náležitostí pre riaditeľa Národného bezpečnostného úradu, ktoré sú taxatívne ustanovené v § 71a ods. 1 zákona č. 215/2004 Z. z. 

Vzhľadom na vyššie uvedené skutočnosti je potrebné túto skutočnosť zohľadniť aj v zákone č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Navrhujeme, aby sa vypustila povinnosť vlády Slovenskej republiky určovať platové náležitosti pre riaditeľa Národného bezpečnostného úradu, nakoľko tieto sú určené priamo zákonom. 
 	Z 	A 	Pripomienka zohľadnená v podobe nového novelizačného bodu 33 návrhu zákona. 	
KOZ SR 	Návrh zákona, ktorým sa mení a dopĺňa zákon č. 575/2001 Z.z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony  
Konfederácia odborových zväzov SR predkladá k návrhu zákona, ktorým sa mení a dopĺňa zákon č. 575/2001 Z.z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony tieto pripomienky. 

A: Všeobecné pripomienky 

KOZ SR navrhuje prehodnotiť znenie čl.II, III, IV a V , ktorým sa ruší právo guvernéra NBS, generálneho prokurátora, predsedu Najvyššieho kontrolného úradu a generálneho riaditeľa Sociálnej poisťovne zúčastňovať sa zasadnutí vlády SR. 
Konfederácia odborových zväzov SR je toho názoru, že účasť tu menovaných na zasadnutiach vlády má svoje opodstatnenie z hľadiska ich činnosti, ktorá je daná zákonom a tiež s poukazuje na vyhlásenie vlády o transparentnosti veci verejných. 

 	O 	N 	Právo guvernéra NBS, generálneho prokurátora, predsedu Najvyššieho kontrolného úradu SR a generálneho riaditeľa Sociálnej poisťovne zúčastňovať sa na rokovaní vlády SR sa nezrušuje. Títo ústavní činitelia budú i naďalej podľa potreby prizývaní na rokovania vlády SR.  	
NBS 	 
B. K článku II – konzultácia návrhu zákona s ECB: 
Vzhľadom na ustanovenia čl. 127 ods. 4 Zmluvy o fungovaní Európskej únie, čl. 4 Protokolu o Štatúte ESCB a ECB a rozhodnutie Rady (ES) č. 98/415/ES z 29. júna 1998 (Ú. v. ES L 189, 3. 7. 1998; mimoriadne vydanie Ú. v. EÚ, kap. 01/zv. 01), ktoré obsahujú záväzné pravidlá EÚ o povinných konzultáciách vnútroštátnych orgánov členských štátov EÚ s Európskou centrálnou bankou o návrhoch vnútroštátnych právnych predpisov, je potrebné uviesť, že predkladateľ návrhu má povinnosť návrh zákona (minimálne však článok II obsahujúci návrh novely zákona o Národnej banke Slovenska) predložiť Európskej centrálnej banke na konzultáciu (čiže na vnútrokomunitárne pripomienkové konanie v zmysle čl. 15 Legislatívnych pravidiel vlády Slovenskej republiky). 

 	O 	N 	Ide o drobnú úpravu technického charakteru. Guvernér NBS bude aj naďalej prizývaný na jednotlivé rokovania vlády SR, a to podľa potreby.  	
NBS 	 
A. K článku II – doplnenie nového bodu 1: 
V článku II predloženého návrhu zákona (teda v návrhu novely zákona o Národnej banke Slovenska) je potrebné za úvodnú vetu článku doplniť nový bod 1 s takýmto znením: 
»1. V § 8 ods. 4 sa slovo „môže“ nahrádza slovom „môžu“ a vypúšťajú sa slová „člen vlády poverený vládou,“.«. 
Zároveň v článku II treba pôvodne navrhnutý jediný bod označiť ako bod 2. 
Odôvodnenie: Súčasne s navrhovaným zrušením ustanovenia § 13 odseku 3 zákona o NBS (teda s navrhovaným vypustením oprávnenia zástupcu NBS zúčastniť sa na rokovaniach vlády SR) treba vykonať aj analogickú úpravu zrkadlového ustanovenia § 8 ods. 4 zákona o NBS a vypustiť z tohto ustanovenia oprávnenie zástupcu vlády SR zúčastniť sa na rokovaniach Bankovej rady NBS. Navrhnutá úprava § 8 ods. 4 zákona o NBS korešponduje s ustanoveniami Protokolu (č. 4) o Štatúte Európskeho systému centrálnych bánk a Európskej centrálnej banky (ESCB a ECB), ktorý tvorí súčasť Zmluvy o fungovaní Európskej únie, najmä s ustanoveniami článku 37 o služobnom tajomstve (professional secrecy), ktoré sa vzťahuje aj na členov riadiacich orgánov národných centrálnych bánk Bankovej rady NBS. Podľa navrhnutého zrušenia § 13 odseku 3 a aj podľa navrhnutej úpravy § 8 ods. 4 zákona o NBS (teda v oboch prípadoch) bude o účasti na rokovaniach príslušného kolektívneho orgánu rozhodovať jeho predsedajúci. 
 	O 	N 	Právo guvernéra NBS zúčastňovať sa rokovania vlády SR sa nezrušuje. I naďalej bude mať guvernér NBS právo zúčastňovať sa na základe potreby rokovania vlády SR. Úprava § 8 ods. 4 tak nie je opodstatnená a ani potrebná.  	
MF SR 	K čl. VI (novela zákona č. 523/2004 Z.z.) 
K bodu 2 (§ 37f) 
Odporúčam, z dôvodu zosúladenia s platnou právnou úpravou, v uvádzacej vete za slovo „ktorý“ vložiť slová „vrátane nadpisu“ a doplniť nadpis § 37f „Prechodné ustanovenie k úprave účinnej od 1. novembra 2010“. 
 	O 	A 	Článok VI upravený v súlade s pripomienkou.  	
MF SR 	K čl. I 
K bodu 25 (§ 40j až 40s) 
1. Znenie § 40k ods. 3, v súvislosti s prechodom majetku štátu zo správy Ministerstva hospodárstva a výstavby Slovenskej republiky do správy Ministerstva dopravy, regionálneho rozvoja a cestovného ruchu Slovenskej republiky, je potrebné upraviť tak, aby z neho explicitne vyplývalo, že predmetom prechodu je všetok majetok štátu, ktorý toto ministerstvo nadobudlo v súvislosti s prechodom kompetencie v oblasti stavebnej výroby a stavebných výrobkov, tvorby a uskutočňovania bytovej politiky a poskytovania štátnej prémie k stavebnému sporeniu podľa doterajších právnych predpisov zo zrušeného Ministerstva výstavby a regionálneho rozvoja Slovenskej republiky (k 1. júlu 2010). 

2. Znenie § 40m ods. 3, v súvislosti s prechodom majetku štátu zo správy Ministerstva vnútra Slovenskej republiky do správy Ministerstva dopravy, regionálneho rozvoja a cestovného ruchu Slovenskej republiky, je potrebné upraviť tak, aby z neho explicitne vyplývalo, že predmetom prechodu je všetok majetok štátu, ktorý toto ministerstvo nadobudlo v súvislosti s prechodom kompetencie v oblasti verejných prác, stavebného poriadku a územného plánovania, okrem ekologických aspektov, podľa doterajších právnych predpisov zo zrušeného Ministerstva výstavby a regionálneho rozvoja Slovenskej republiky (k 1. júlu 2010). 

3. Znenie § 40o ods. 3, v súvislosti s prechodom majetku štátu zo správy Ministerstva kultúry a cestovného ruchu Slovenskej republiky do správy Ministerstva dopravy, regionálneho rozvoja a cestovného ruchu Slovenskej republiky, je potrebné upraviť tak, aby z neho explicitne vyplývalo, že predmetom prechodu je všetok majetok štátu, ktorý toto ministerstvo nadobudlo v súvislosti s prechodom kompetencie v oblasti cestovného ruchu podľa doterajších právnych predpisov z Ministerstva hospodárstva Slovenskej republiky (k 1. júlu 2010). 

 	O 	N 	Prechodné ustanovenia návrhu zákona sú v súlade s doterajšou úpravou prechodných ustanovení. Máme za to, že dikcia návrhu zákona je v tomto smere jednoznačná. Navrhované spresnenie nie je potrebné, pretože to vyplýva zo zákona č. 37/2010 Z. z. Majetok štátu, ktorý prešiel z Ministerstva výstavby a regionálneho rozvoja SR je pokrytý prechodnými ustanoveniami zákona č. 37/2010 Z. z. a ak majetok ďalej prechádza na iné subjekty, tak to je zas pokryté týmto návrhom.  	
MF SR 	Všeobecne 
Návrh je potrebné zosúladiť s prílohami LPV SR (napr. čl. I - v uvádzacích vetách bodov 4, 8 a 18 vypustiť slovo „pod“, v uvádzacej vete bodu 10 vložiť paragrafovú značku pred číslo 8, v uvádzacej vete bodu 25 vypustiť paragrafovú značku za slovom „až“, čl. VI - v poznámke pod čiarou k odkazu 14d uviesť skrátenú citáciu predmetného zákona).  	O 	ČA 	Paragrafová značka pred číslom 8 v uvádzacej vete bodu 10 a paragrafová značka za slovom "až" v uvádzacej vete bodu 25 vypustená. Poznámka pod čiarou k odkazu 14d znie: 
„14d) § 1 ods. 4 zákona č. 575/2001 Z. z. v znení zákona č. .../2010 Z. z.“. 

Pripomienku k slovu "pod" v uvádzacích vetách bodov 4,8 a 18 neakceptujeme. Novelizačný bod 29 Legislatívnych pravidiel vlády SR príkladmo upravuje znenie uvádzacej vety pri zmene celého ustanovenia,zmene celého ustanovenia vrátane nadpisu pod paragrafom alebo pri zmene nadpisu nad paragrafom. Novelizačné body 4, 8 a 18 upravujú len nadpisy pod paragrafom a nejde tak o žiaden uvedený prípad zmeny. Takáto legislatívna technika je zaužívaná. Z tohto dôvodu túto pripomienku neakceptujeme.  	
MF SR 	Všeobecne 
Upozorňujem, že návrh zákona, v ktorom je upravený názov Ministerstva pôdohospodárstva a rozvoja vidieka Slovenskej republiky je predložený na rokovanie Národnej rady Slovenskej republiky. Ak by názov bol zmenený, je potrebné zohľadniť jeho zmenený názov v celom návrhu.  	O 	A 	Názov Ministerstva pôdohospodárstva, životného prostredia a regionálneho rozvoja SR sa vo vládnom návrhu zákona predloženého NR SR ako tlač 38 navrhuje zmeniť na Ministerstvo pôdohospodárstva a rozvoja vidieka SR s účinnosťou od 1. septembra 2010 a v tomto návrhu zákona sa táto zmena zohľadňuje.  	
MF SR 	Všeobecne 
Žiadam 
a) zosúladiť doložku vybraných vplyvov (ďalej len „doložka vplyvov“) s jednotlivými časťami materiálu a v prípade vplyvov návrhu na rozpočet verejnej správy žiadam doložku vplyvov doplniť o analýzu vplyvov podľa Jednotnej metodiky na posudzovanie vybraných vplyvov a v súlade s Legislatívnymi pravidlami vlády SR (ďalej len „LPV SR“), 
b) doplniť vplyv návrhu na rozpočet Ministerstva hospodárstva a výstavby SR a Ministerstva zahraničných vecí SR v súvislosti s prechodom kompetencií v oblasti zahraničného obchodu z Ministerstva hospodárstva SR na Ministerstvo zahraničného obchodu SR, 
c) v doložke vplyvov doplniť vplyv návrhu na rozpočet Ministerstva kultúry SR a Úradu vlády SR, keďže z kompetencií Ministerstva kultúry SR bude vylúčená aj podpora kultúry národnostných menšín s prechodom na Úrad vlády SR. 
 	Z 	A 	 	
MF SR 	Všeobecne 
Odporúčam zvážiť úpravu pôsobnosti ústredných orgánov štátnej správy (pre Ministerstvo dopravy, regionálneho rozvoja a cestovného ruchu SR, resp. pre Úrad vlády SR) aj v rámci finančných mechanizmov Európskeho hospodárskeho priestoru, Nórskeho finančného mechanizmu a tzv. Švajčiarskeho finančného mechanizmu, pretože z návrhu nie je zrejmé, či sa prechod pôsobnosti v oblasti koordinácie využívania fondov EÚ z Úradu vlády SR na Ministerstvo dopravy, regionálneho rozvoja a cestovného ruchu SR týka aj týchto finančných nástrojov.  	O 	N 	Tieto úlohy okamžite nevyžadujú nevyhnutnú legislatívnu úpravu.  	
MF SR 	Všeobecne 
Odporúčam, s ohľadom na rozpočtový proces, zvážiť termín nadobudnutia účinnosti zákona od 1.1.2011.  	O 	N 	Cieľom predkladateľa je, aby návrh zákona nadobudol účinnosť čo najskôr, teda 1. novembra 2010.  	
MF SR 	Všeobecne 
V návrhu, resp. v dôvodovej správe k bodu 25 (§ 40l ods. 1) žiadam uviesť subjekt, ktorý bude plniť funkciu riadiaceho orgánu pre Regionálny operačný program, Operačný program Bratislavský kraj, Program cezhraničnej spolupráce SR – ČR, ako aj úlohy v súvislosti s ostatnými programami cezhraničnej spolupráce, do ktorých je Slovenská republika zapojená, avšak riadiaci orgán nesídli v Slovenskej republike. 	Z 	A 	Vzhľadom na to, že kompetencia v oblasti regionálneho rozvoja zostáva v pôsobnosti Ministerstva pôdohospodárstva a rozvoja vidieka SR, nemení sa postavenie riaciacich orgánov dotknutých operačných programov.  	
MF SR 	K čl. I 
K bodu 12 (§ 9 ods. 1) 
V súvislosti s navrhovaným znením § 8 ods. 1 písm. i) a § 40l ods. 1 je potrebné vypustiť v platnom znení § 9 ods. 1 písmeno v), pretože agenda regionálneho rozvoja prechádza z Ministerstva pôdohospodárstva a rozvoja vidieka SR do pôsobnosti Ministerstva dopravy, regionálneho rozvoja a cestovného ruchu SR. 
 	Z 	N 	Vládny návrh zákona, ktorý bol NR SR predložený ako tlač 38, vypustil v § 9 ods. 1 písmená l) až u). V dôsledku tejto zmeny sa doterajšie písmeno v) označuje ako písmeno l). V návrhu predloženého do medzirezortného konania sa v § 9 ods. 1 písm. l) vypúšťa. Vládny návrh zákona schválila NR SR 11. augusta 2010. Z týchto dôvodov je pripomienka neopodstatnená.  	
MF SR 	K čl. I 
K bodu 11 (§ 8 ods. 3) 
Žiadam, z dôvodu jednoznačnosti kompetencií, zadefinovať koordináciu využívania finančných prostriedkov z fondov Európskej únie Ministerstvom dopravy, regionálneho rozvoja a cestovného ruchu Slovenskej republiky. 
 	Z 	A 	Koordinácia využívania finančných prostriedkov z fondov EÚ je definovaná v osobitnej časti dôvodovej správy (k bodu 16). 	
MZV SR 	K § 18 odsek 2 
Za bod 21. sa vkladá nový bod 22., ktorý znie: 

"22. V § 18 odsek 2 znie: 

(2) Ministerstvo kultúry a cestovného ruchu Slovenskej republiky metodicky riadi prezentáciu slovenskej kultúry a umenia v zahraničí.". 

Nasledovné body sa primerane prečíslujú.  	O 	N 	Pôsobnosť Ministerstva kultúry SR v oblasti podľa § 18 ods. 2 nie je potrebné meniť.  	
MO SR 	K čl. I  
V bode 17 odporúčame takéto znenie novelizačného bodu: "V § 15 ods. 2 sa za slová "poistenie a" vkladajú slová "vykonáva dohľad". 
 	O 	A 	Upravený novelizačný bod. 	
NKÚ SR 	K článku III. 
V súvislosti s doterajšou účasťou predsedu NKÚ SR na rokovaniach vlády Slovenskej republiky je možné uviesť, že problematické otázky, ktoré sú predmetom rokovaní vlády Slovenskej republiky, môžu byť využité v kontrolnej činnosti NKÚ SR, čo predstavuje nepochybne prínos pre zefektívnenie fungovania verejnej správy. 
Zastávame tiež názor, že uplatnením navrhovanej legislatívnej úpravy vláda Slovenskej republiky nebude môcť využiť pri prerokovaní jednotlivých materiálov zaradených na rokovanie poznatky, ktorými disponuje NKÚ SR. 
Navyše oprávnenie účasti na rokovaniach vlády Slovenskej republiky patrí predsedovi NKÚ SR od samotného vzniku NKÚ SR a vzhľadom na kontrolnú pôsobnosť úradu a jeho nezávislé postavenie v sústave orgánov verejnej moci, je možné konštatovať, že prítomnosť predsedu NKÚ SR na rokovaniach vlády Slovenskej republiky pôsobí aj ako jeden z prvkov nezávislej kontroly výkonnej moci. 
 	O 	N 	Pripomienka nenavrhuje konkrétne riešenie. Možno sa však domnievať, že cieľom pripomienky je vyjadrenie nesúhlasu navrhovanej úpravy. K navrhovanej úprave v čl. III však zdôrazňujeme, že predseda NKU SR bude i naďalej podľa potreby prizývaný na rokovania vlády SR. Jeho postavenie sa nemení.  	
MDPT SR 	Doložka zlučiteľnosti 
5. V názve Doložky zlučiteľnosti je potrebné vypustiť slová „Európskych spoločenstiev a právom“.  	O 	A 	Doložka zlučiteľnosti je prednastavená súčasť portálu právnych predpisov, ktorá v čase vystavovania materialu ešte nebola aktualizovaná v súlade s Legislatívnymi pravidlami vlády SR. Ide o technický nedostatok, ktorý by mal byť v krátkom čase odstránený tak, aby v štádiu predloženia materiálu na rokovanie vlády SR bola doložka zlučiteľnosti v tomto smere v súlade s Legislatívnymi pravidlami vlády SR. 	
MDPT SR 	K čl. I 
K bodu 5 
1. K bodu 5 
Slovo „uvádzacej“ navrhujeme nahradiť slovom „úvodnej“. 
 	O 	N 	Úvodná veta je podľa bodu 18. a 19. Legislatívnych pravidiel vlády SR veta, ktorou sa zákon resp. nariadenie vlády uvádza. Podľa Legislatívnych pravidiel vlády SR účinných od 1. júla 2010 sa v ostatných prípadoch používa pojem "uvádzacia veta".  	
MDPT SR 	K čl. I 
4. K bodu 25 
V § 40k ods. 3 v prvej vete a § 40m ods. 3 v prvej vete žiadame za slová „týchto kompetencií“ vložiť slová „vrátane zamestnancov zabezpečujúcich prierezové a obslužné činnosti“. 
V § 40l ods. 3 v prvej vete, § 40o ods. 3 v prvej vete a § 40q ods. 3 v prvej vete žiadame za slová „tejto kompetencie“ vložiť slová „vrátane zamestnancov zabezpečujúcich prierezové a obslužné činnosti“. 

V Dôvodovej správe v časti B k čl. I bodu 25 k § 40k, § 40l, 40m, § 40o a § 40q v posledných vetách žiadame za slová „presunu týchto kompetencií“ a „presunu tejto kompetencie“ vložiť slová „vrátane prierezových a obslužných činností“. 
Tieto pripomienky považuje ministerstvo za zásadné. 
Odôvodnenie: navrhovaná novela zákona nerieši prechod zamestnancov obslužných a prierezových činností zabezpečujúcich úlohy vyplývajúce z jednotlivých kompetencií, ktoré prechádzajú na Ministerstvo dopravy, regionálneho rozvoja a cestovného ruchu SR z viacerých ústredných orgánov štátnej správy. 
 	Z 	N 	Ministerstvo dopravy, pôšt a telekomuinikácii SR na rozporovom konaní dňa 12. augusta 2010 ustúpilo od tejto pripomienky .  	
MDPT SR 	K čl I 
3. K bodu 11 
Novelizačný bod 11 žiadame vypustiť vzhľadom na našu pripomienku k bodu 10. Nasledujúce body sa prečíslujú. 
 	O 	N 	Koordinácia využívania finančných prostriedkov z fondov EÚ je obsiahnutá v samostatnom § 8 ods. 3 zákona , a to po dohode s Ministerstvom dopravy, pôšt a telekomunikácií SR na rozporovom konaní dňa 12. augusta 2010.  	
MDPT SR 	K čl. I 

2. K bodu 10 
V úvodnej vete pred číslicu „8“ vložiť slovo „§“ a slová „i) až o)“ nahradiť slovami „i) až p)“. Súčasne odsek 1 žiadame doplniť písmenom p), ktoré znie: 
„p) koordináciu využívania finančných prostriedkov z fondov Európskej únie.“. 
Túto pripomienku považuje ministerstvo za zásadnú. 
Odôvodnenie: z hľadiska systematiky sú kompetencie ministerstva vymedzené v odseku 1 pod jednotlivými písmenami. 
 	Z 	ČA 	Paragrafová značka doplnená. Kompetencia koordinácie využívania finančných prostriedkov z fondov EÚ je upravená v samostatnom odseku 3, a to po dohode s Ministerstvom dopravy, pôšt a telekomunikácii SR na rozporovom konaní dňa 12. augusta 2010. 	
MPSVR SR 	 
K § 15 ods. 1 písmeno f) 
Navrhujeme nahradiť slová „ sociálnu pomoc“ slovami „sociálne služby, podporu sociálneho začlenenia fyzickej osoby s ťažkým zdravotným postihnutím do spoločnosti „. 
Odôvodnenie : 
Zákon č. 195/1998 Z.z. o sociálnej pomoci v znení neskorších predpisov bol zrušený od 1.1.2009. Platný a účinný zákon je dnes zákon č. 447/2008 Z.z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov a zákon č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov a preto považujeme za potrebné zosúladiť platnú terminológiu používanú v platných a účinných zákonoch. 
K Ćl.V 
Navrhujeme vložiť za slová „ 572/2009 Z.z. „ slová „ z.č. 52/2010 Z.z. „. 
 	O 	A 	Obe pripomienky v návrhu zákona zohľadnené. 	
MV SR 	K doložke vplyvov 

Doložku vplyvov odporúčame spracovať podľa Smernice na prípravu a predkladanie materiálov na rokovanie vlády Slovenskej republiky (návrh obsahuje 2 doložky vplyvov). Nemožno súhlasiť ani s tým, že predkladaný návrh zákona nebude mať žiadne vplyvy. Už v samotnej dôvodovej správe k predmetnému návrhu zákona sa predpokladajú pozitívne vplyvy. Pokiaľ ide o vplyv na rozpočet verejnej správy, poukazujeme na výdavky, ku ktorým dôjde napr. v súvislosti so zmenami pečiatok, označením ministerstiev, sťahovaním. Na dopady v súvislosti s prechodom zamestnancov upozorňujeme vyššie. 
 	O 	A 	 	
MV SR 	K bodu 2 

Upozorňujeme, že postavenie a úlohy Rady vlády pre prevenciu kriminality upravuje zákon č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov. Na základe toho je nutné návrh zákona doplniť o ďalší článok, ktorý bude obsahovať novelu citovaného zákona tak, že v § 5 ods. 2 sa vypúšťa slovo „stály“. 
 	O 	A 	Pripomienka zapracovaná v podobe nového článku VII. nasledovne: 
Zákon č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov sa mení takto: 

V § 5 ods. 2 sa vypúšťa slovo „stály“. 
 	
MV SR 	K bodu 25 

V § 40m sa upravuje prechod pôsobnosti ministerstva vnútra v oblastí verejných prác, stavebného poriadku a územného plánovania na ministerstvo dopravy. 
Navrhovanú úpravu najmä v odseku 2 nepovažujeme za dostatočnú, keďže v súvislosti s uvádzanou pôsobnosťou sa vo viacerých predpisov neuvádza ministerstvo vnútra, ale ministerstvo, ktorému predtým pôsobnosť v týchto oblastiach patrila. V záujme jednoznačnosti preto odporúčame návrh zákona doplniť o ďalšie novely zákonov upravujúcich kompetencie v daných oblastiach, a to vrátane zákona č. 608/2003 Z. z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov. 

Pokiaľ ide o odsek 3 upozorňujeme na možnosť vzniku problému pri riešení pracovnoprávnych a štátnozamestnaneckých vzťahov u zamestnancov, ktorí boli delimitovaní z Ministerstva výstavby a regionálneho rozvoja Slovenskej republiky. Na ministerstvo vnútra fyzicky prešlo sedem zamestnancov. Keďže u nich dôjde k zmene miesta výkonu práce, alebo miesta výkonu štátnej služby, zamestnanec nemusí vyjadriť súhlas s prechodom na ministerstvo dopravy. Pri riešení pracovnoprávnych vzťahov môže nastať situácia, kedy zamestnanec bude trvať na výpovedi a výpovedná doba bude tri mesiace. Tá by uplynula 30. novembra 2010, teda mesiac po delimitácii miest na ministerstvo dopravy. Každému zamestnancovi, ktorý nebude súhlasiť s prechodom na ministerstvo dopravy musí byť podľa platných právnych predpisov vyplatené odstupné a teda môže prísť k nárastu finančných prostriedkov a k vplyvom na predkladaný návrh zákona. 
 	O 	N 	Prechod kompetencií z Ministerstva výstavby a regionálneho rozvoja SR na Ministerstvo hospodárstva a výstavby SR v oblasti stavebnej výroby a stavebných výrobkov, tvorby a uskutočňovania bytovej politiky a v oblasti poskytovania štátnej prémie k stavebnému sporeniu bol vo vzťahu k doterajším predpisom vyriešený v § 40d ods. 2 prvá veta zákona č. 37/2010 Z. z. Vzťah k doterajším predpisom v súvislosti s prechodom týchto kompetencií z Ministerstva hospodárstva a výstavby SR na Ministerstvo dopravy, regionálneho ropzvoja a cestovného ruchu SR je obdobne riešený v § 40k ods. 2 návrhu zákona. Navrhovaná úprava je zaužívanou legislatívnou praxou.  	
MV SR 	K bodu 5 

Slovo „uvádzacej“ odporúčame v súlade s legislatívnymi pravidlami vlády nahradiť slovom „úvodnej“. 
 	O 	N 	Úvodná veta je podľa bodu 18. a 19. Legislatívnych pravidiel vlády SR veta, ktorou sa zákon resp. nariadenie vlády uvádza. Podľa Legislatívnych pravidiel vlády SR účinných od 1. júla 2010 sa v ostatných prípadoch používa pojem "uvádzacia veta". 	
MV SR 	K bodu 9 

Doterajšie „Ministerstvo dopravy, pôšt a telekomunikácii Slovenskej republiky“ odporúčame zmeniť na „Ministerstvo regionálneho rozvoja, dopravy a výstavby Slovenskej republiky“. 
Odôvodnenie: 
Regionálny rozvoj je interdisciplinárna oblasť a z hľadiska pôsobnosti rezortu je regionálny rozvoj významnou činnosťou predmetného rezortu. Pod regionálny rozvoj už v súčasnosti spadajú mnohé činnosti terajšieho ministerstva. Z hľadiska rozsahu činnosti výstavba predstavuje viac kompetencií rezortu v porovnaní s problematikou cestovného ruchu (bod 10 návrhu zákona). 
 	O 	N 	Ministerstvo dopravy, pôšt a telekomunikácii SR nevznieslo pripomienku k zmene svojho názvu. Z tohto dôvodu sa má za to, že ministerstvo s takto navrhnutou zmenou názvu súhlasí.  	
MV SR 	Článok VII 

Odporúčame zvážiť posunutie účinnosti predkladaného zákona na 1. januára 2011, a to vzhľadom na vyššie uvedené dôvody . 

V celom zákone všade tam, kde sa uvádza „stavebný poriadok a územné plánovanie okrem ekologických aspektov“ odporúčame vypustiť slová „okrem ekologických aspektov“ a z kompetencie Ministerstva životného prostredia Slovenskej republiky ( § 16 zákona) vypustiť kompetenciu „ekologické aspekty územného plánovania“ t.j. písmeno d). 
Odôvodnenie: 
Činnosť územného plánovania vyplýva zo zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov. Ekologické aspekty sú súčasťou územného plánovania a nie je možné oddeliť územné plánovanie a ekologické aspekty. Problematika ekologických aspektov územného plánovania je podľa vládneho návrhu novely zákona č. 575/2001 Z. z. v kompetencii rezortu životného prostredia, avšak táto nevyplýva zo žiadneho osobitného predpisu a tým túto kompetenciu ani nevykonáva. K tejto nepresnosti zákona došlo pri prechode kompetencií v oblasti územného plánovania a stavebného poriadku z MŽP SR na rezort MVVP v r. 2003. 

 	O 	N 	Cieľom návrhu zákona je, aby zákon nadobudol účinnosť 1. novembra 2010. Ministerstvo životného prostredia SR má byť aj naďalej ústredným orgánom štátnej správy pre ekologické aspekty územného plánovania.  	
MS SR 	K čl. I., bodu 25 (§ 40n) 
Ďalej v novonavrhovanom § 40n odporúčame, aby predkladateľ v celom texte slová „podpredseda vlády podľa § 1 ods. 4“ vo všetkých tvaroch nahradil slovami „podpredseda vlády, ktorý neriadi ministerstvo“ v príslušných tvaroch. Keďže ide o generálnu právnu normu, ktorá je koncipovaná s ohľadom na doterajšie právne predpisy a vzhľadom na to, že predkladateľ podpredsedu vlády definoval expresis verbis ako na „podpredsedu vlády, ktorý neriadi ministerstvo“, považujeme za vhodnejšie, aby sa používalo uvedené označenie, a to aj so zreteľom na budúce legislatívne zmeny ust. § 1. 	O 	A 	Pripomienka v § 40n zapracovaná. 	
MS SR 	K čl. I., bodu 15. 
Odporúčame zvážiť určenie iného ústredného orgánu štátnej správy, ktorý bude kompetentný vo sfére koordinácie realizácie stratégie zamestnanosti. Ak dôjde k vypusteniu slov „a realizácie“ nie je zrejmé, ktorý ústredný štátny orgán bude kompetentný a bude niesť zodpovednosť za koordináciu realizácie stratégie zamestnanosti.  	O 	N 	Pôsobnosť Ministerstva práce, sociálnych vecí a rodiny SR v oblasti koordinácie realizácie stratégie zamestnanosti sa navrhuje vypustiť z dôvodu, že najviac pracovných príležitostí existuje a vzniká v súkromnom sektore, v štátnych organizáciách a inštitúciách územnej samosprávy verejného sektora, čo znamená, že Ministerstvo práce, sociálnych vecí a rodiny SR priamo nevytvára a ani nemôže realizovať tvorbu pracovných miest v týchto sektoroch.  	
MS SR 	K osobitnej časti dôvodovej správy, k bodu 14. 
Odporúčame slovo „prešla“ nahradiť slovom „prešli“. Legislatívno-technická pripomienka. 	O 	A 	Pripomienka zohľadnená.  	
MS SR 	K návrhu uznesenia. 
V bode B.2 návrhu odporúčame text „v orgánoch Národnej rady Slovenskej republiky“ nahradiť textom „v Národnej rade Slovenskej republiky“. Legislatívno-technická pripomienka. 	O 	N 	Ide o to, aby ministerka spravodlivosti SR odôvodnila predmetný návrh zákona nie len v pléne NR SR ale aj v jej výboroch.  	
MS SR 	K osobitnej časti dôvodovej správy, k bodu 1. 
Odporúčame slová „národnostného školstva“ nahradiť slovami „výchovy a vzdelávania v jazyku národnostných menšín“. Platná legislatíva nepozná termín „národnostné školstvo“, rovnako neexistuje ani samostatná školská sústava, ktorá by uvedené reflektovala. Navrhujeme preto použiť termín „výchovy a vzdelávania v jazyku národnostných menšín“, ako ho zakotvuje § 11 ods. 2 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov. 

V cit. bode ďalej odporúčame vypustiť text: „prípadne formou kontrasignácie na realizácií rozhodovacej právomoci Ministerstva školstva, vedy výskumu a športu SR na tomto úseku“. Uvedený text nemá žiadnu normatívnu oporu v návrhu novelizácie zákona č. 575/2001 Z. z. a je tak nadbytočný. 
 	O 	ČA 	Upravená osobitná časť dôvodovej správy. Slová "národnostné školstvo" z dôvodovej správy sú vypustené a slová "na realizáii rozhodovacej pomoci" nahradené slovami "aj na riešení úloh".  	
MKaCR SR 	K bodu 10 
V úvodnej vete odporúčame doplniť pred číslo 8 znak „§“. 	O 	A 	V novelizačnom bode 10, uvádzacej vete paragrafová značka doplnená. 	
MKaCR SR 	K bodu 1 
Na konci vety za slová „menšín“ odporúčame doplniť slová „prostredníctvom dotácií“. 

Odôvodnenie: 
V zriaďovateľskej pôsobnosti Ministerstva kultúry a cestovného ruchu Slovenskej republiky v štruktúre priamo riadenej organizácie – Slovenského národného múzea, ostávajú múzeá menšinových a etnických kultúr, ktorých činnosť bude aj naďalej financovaná prostredníctvom rozpočtovej kapitoly MKCR SR. Navrhovaná úprava len spresňuje spolufinancovania kultúry národnostných menšín prostredníctvom podpredsedu vlády, ktorý neriadi ministerstvo. 
 	O 	N 	Spôsob prerozdelovania finančných prostriedkov vyplýva z iných právnych predpisov (napr. zo zákona č. 523/2004 Z. z.).  	
MPŽPaR SR 	bodu 12 
Vypustiť bod 12. 
Odôvodnenie: 
Programové tézy obsahujú záväzok, že kompetencie ministerstva životného prostredia obnovíme v pôvodnom rozsahu a kompetencie ministerstva výstavby a regionálneho rozvoja ponecháme rozdelené tak, ako o tom rozhodla predošlá vláda, s výnimkou kompetencií v oblasti cestovného ruchu, ktoré prejdú z ministerstva kultúry na ministerstvo hospodárstva. Programové tézy neobsahujú prechod kompetencií z ministerstva pôdohospodárstva na ministerstvo dopravy. 
Programové vyhlásenie vlády schválené na rokovaní vlády Slovenskej republiky dňa 28. júla 2010 obsahuje v kapitole pôdohospodárstvo a rozvoj vidieka záväzky: 
1. Vláda SR preskúma možnosť decentralizovať rozhodovanie o prerozdeľovaní zdrojov z Regionálneho operačného programu (ROP), Programu rozvoja vidieka (PRV) a Operačného programu Rybné hospodárstvo (OP RH) na vyššie územné celky a prípadne prehodnotí mechanizmus podpory financovania regionálneho rozvoja z prostriedkov EÚ. 
2. V Agentúre na podporu regionálneho rozvoja sa vláda SR zameria na regeneráciu a rozvoj infraštruktúry a sídel, a to aj prípadnou zmenou jednotlivých operačných programov. Zreálni náklady v doteraz schválených projektoch tak, aby odzrkadľovali reálne náklady. 
 	Z 	A 	Kompetencia v oblasti regionálneho rozvoja okrem koordinácie využívania finančných prostriedkov z fondov EÚ zostáva v pôsobnosti Ministerstva pôdohospodárstva a rozvoja vidieka SR (§ 9 ods. 1 písm. l)  	
MPŽPaR SR 	bodu 25 
V bode 25 vypustiť § 40l. 
Odôvodnenie: 
Programové tézy obsahujú záväzok, že kompetencie ministerstva životného prostredia obnovíme v pôvodnom rozsahu a kompetencie ministerstva výstavby a regionálneho rozvoja ponecháme rozdelené tak, ako o tom rozhodla predošlá vláda, s výnimkou kompetencií v oblasti cestovného ruchu, ktoré prejdú z ministerstva kultúry na ministerstvo hospodárstva.Programové tézy neobsahujú prechod kompetencií z ministerstva pôdohospodárstva na ministerstvo dopravy. 
Programové vyhlásenie vlády schválené na rokovaní vlády Slovenskej republiky dňa 28. júla 2010 obsahuje v kapitole pôdohospodárstvo a rozvoj vidieka záväzky: 
1. Vláda SR preskúma možnosť decentralizovať rozhodovanie o prerozdeľovaní zdrojov z Regionálneho operačného programu (ROP), Programu rozvoja vidieka (PRV) a Operačného programu Rybné hospodárstvo (OP RH) na vyššie územné celky a prípadne prehodnotí mechanizmus podpory financovania regionálneho rozvoja z prostriedkov EÚ. 
2. V Agentúre na podporu regionálneho rozvoja sa vláda SR zameria na regeneráciu a rozvoj infraštruktúry a sídel, a to aj prípadnou zmenou jednotlivých operačných programov. Zreálni náklady v doteraz schválených projektoch tak, aby odzrkadľovali reálne náklady. 	Z 	A 	 	
MHV SR 	7. K § 19 
Za bod 21. sa vkladá nový bod 22., ktorý znie: 

"22. V § 19 písm. b) sa na konci pripájajú slová "s výnimkou hodnotenia rizík chemických látok, biocídnych výrobkov, biocídnych výrobkov s nízkym rizikom a biocídnych účinných látok na zdravie ľudí.". 

Nasledujúce body sa primerane prečíslujú. 

Odôvodnenie: 
Vyňatie tejto kompetencie z pôsobnosti Ministerstva zdravotníctva SR reaguje na rovnakú kompetenciu Ministerstva hospodárstva SR a Centra pre chemické látky a prípravky, aby nedochádzalo ku kompetenčným sporom a duplicite v hodnotení rizík chemických látok a chemických prípravkov na zdravie ľudí a životné prostredie. 
 	Z 	N 	Ministerstvo hospodárstva a výstavby SR ustúpilo na rozporovom konaní dňa 12. augusta 2010 od tejto pripomienky.  	
MHV SR 	6. K § 16 
Za bod 17. sa vkladá nový bod 18., ktorý znie: 

"18. V § 16 písm. f) sa na konci pripájajú slová "s výnimkou hodnotenia rizík chemických látok, biocídnych výrobkov, biocídnych výrobkov s nízkym rizikom a biocídnych účinných látok na životné prostredie.". 

Odôvodnenie: 
Vyňatie tejto kompetencie z pôsobnosti Ministerstva životného prostredia SR reaguje na rovnakú kompetenciu Ministerstva hospodárstva SR a Centra pre chemické látky a prípravky, aby nedochádzalo ku kompetenčným sporom a duplicite v hodnotení rizík chemických látok a chemických prípravkov na zdravie ľudí a životné prostredie. 
 	Z 	N 	Ministerstvo hospodárstva a výstavby SR ustúpilo na rozporovom konaní dňa 12. augusta 2010 od tejto pripomienky.  	
MHV SR 	1. Všeobecne 
Doložka vybraných vplyvov nie je spracovaná v súlade s čl. 16 Legislatívnych pravidiel vlády platných od 1. júla 2010 a bodmi 2.2.10. a 2.2.11 Metodického pokynu na prípravu a predkladanie materiálov na rokovanie vlády SR. Neboli vykonané žiadne analýzy z hľadiska prínosov, čo je v rozpore s odsekom 5 predkladacej správy, kde sa konštatuje úspora verejných financií, pričom v doložke k návrhu zákona sa uvádza, že nebude mať vplyv na verejné financie. V zmysle uvedeného žiadame upraviť doložku vybraných vplyvov a dopracovať analýzu vplyvov. Táto pripomienka je zásadná. 	Z 	A 	 	
MHV SR 	4. K § 12 
Za 10. bod sa vkladá nový bod 11., ktorý znie: 

"11. V § 12 ods. 1 sa vypúšťa písmeno i).". 

Nasledujúce body sa primerane prečíslujú. 

Odôvodnenie: 
MHV SR trvá na vrátení kompetencie na obchod s vojenským materiálom, pretože jednoznačne patrí medzi obchodné činnosti a realizáciu produkcie slovenských výrobcov. Naopak, akékoľvek obchodovanie preukázateľne nepatrí do náplne činností MO SR, ktoré by sa malo zamerať len na vojenské obranné úlohy a plnenie úloh vo vojenských misiách medzinárodných organizácií. 
 	Z 	A 	Pripomienka zohľadnená v § 6 písm. g) návrhu zákona podľa dohody na rozporovom konaní dňa 12. augusta 2010. 	
MHV SR 	8. K § 40 
V bode 25 žiadame vypustiť § 40j. 

V bode 25 v § 40s za slovom „podľa“ žiadame vypustiť slová „§ 40j odsek 1“. 

Odôvodnenie: 
Vzhľadom na odôvodnenie k § 6 písm. g) a § 14 ods. 2 písm. g) a h) a zásadný nesúhlas MHV SR s presunom kompetencií v zahraničnom obchode je úprava § 40j neaktuálna z dôvodu, že navrhované ustanovenie sa nedotýka len prechodu kompetencií riadenia obchodno-ekonomických oddelení v zahraničí pod priame riadenie zastupiteľských úradov SR, tak ako je to deklarované v návrhu programového vyhlásenia vlády: "Vláda vytvorí funkčný model jednotného riadenia zahraničnej služby s cieľom maximálneho efektívneho využitia kapacít siete slovenských zastupiteľských úradov.". Navrhované ustanovenie § 40j je úplným prevzatím kompetencií MHV SR v oblasti celého zahraničného obchodu, vrátane zamestnancov ministerstva, a to aj zamestnancov mimo sídla služobného úradu, časti majetku ministerstva a rozpočtu, rovnako aj koordinácie nad výkonom všetkých politík realizovaných MHV SR. Na zastupiteľských úradoch v zahraničí pôsobia aj vyslaní pracovníci MO SR, MV SR a MP SR, ale návrh zákona prechod týchto kompetencií a zamestnancov v rámci "maximálnej efektivity pri výkone činností ústrednej štátnej správy v zahraničí" nerieši. Z viacerých bodov návrhu na novelizáciu tak vyplýva, že nejde o systémové riešenie, ale o účelové prevzatie kompetencií MHV SR v riadených odvetviach a celkove o posilnenie riadiacich kompetencií MZV SR v oblasti zahraničného obchodu. Model riadenia OBEO v kompetencii MZV SR, bez priameho vplyvu ekonomického rezortu, realizovaný v rokoch 1992-1997, sa ukázal ako neefektívny a odtrhnutý od reality a požiadaviek podnikateľskej sféry. Práve flexibilita, včasná reakcia na meniace sa podmienky na zahraničných trhoch a prepojenosť na podnikateľský sektor boli dôvodom delimitácie OBEO na MH SR od 1. mája 1997, ktorú podporili zamestnávateľské zväzy, profesijné organizácie a tiež SOPK.  	Z 	A 	Ustanovenie § 40j upravené podľa výsledkov rozporového konania dňa 12. augusta 2010.  	
MHV SR 	5. K § 14 
V 14. bode v § 14 ods. 2 žiadame vypustiť písmená g) a h). 

Odôvodnenie: 
Zásadne nesúhlasíme s navrhovaným presunom kompetencií na MZV SR. Podľa návrhu uvedeného v písm. g) a h) novelizácie, ide o nesystémové vyňatie niektorých činností z MHV SR. Pri vytváraní funkčného modelu jednotného riadenia zahraničnej služby nie je systémové riešiť iba OBEO, keďže v rámci zastupiteľských úradov pôsobia aj vyslaní pracovníci MO SR (celkom 35) a MV SR (celkom 31), ktorí vykonávajú jednotnú zahraničnú službu SR. Napr. MP SR má vyslaných na ZÚ SR v zahraničí 8 pridelencov a Slovenská agentúra pre cestovný ruch 7 zamestnancov. 
Ku koordinácii jednotlivých politík EÚ konštatujeme, že táto problematika je už v súčasnosti komplexne riešená prostredníctvom fungujúceho koordinačného mechanizmu medzirezortnej spolupráce. Na základe uvedeného by návrh MZV SR bol nesystémový aj preto, že jednotlivé politiky sú koordinované vecne príslušnými rezortmi.  	Z 	ČA 	Ustanovenie § 14 upravené podľa výsledkov rozporového konania dňa 12. augusta 2010.  	
MHV SR 	3. K § 8 
1. V bode 10 v § 8 ods. 1 písm. n) na konci pripájajú slová „a štátny príspevok k hypotekárnym úverom“. 

Odôvodnenie: 
Pôsobnosť na poskytovanie štátneho príspevku k hypotekárnym úverom vyplýva zo zákona č. 483/2001 Z. z. o bankách a o zmene a doplnení niektorých zákonov v znení neskorších predpisov. 

2. V bode 10 sa § 8 ods. 1 dopĺňa písmenami o) a p), ktoré znejú: 
„o) tvorbu a uskutočňovanie politiky mestského rozvoja, 
p) energetickú hospodárnosť budov,“. 

Písmeno o) sa označuje ako písmeno q). 

Odôvodnenie: 
Kompetencie v oblasti tvorby a uskutočňovania politiky mestského rozvoja a energetickej hospodárnosti budov sa v súčasnosti chápu ako samostatné a významné prvky kohéznej politiky. V štátnej správe doteraz pre ne neboli vymedzené kompetencie žiadneho orgánu štátnej správy. Vzhľadom na už prijaté zákony v tejto oblasti je potrebné vymedziť kompetencie aj v tomto zákone. 
 	Z 	N 	Ministerstvo hospodárstva a výstavby SR na rozporovom konaní dňa 12. augusta 2010 ustúpilo od týchto pripomienok.  	
MHV SR 	2. K § 6 
Za bod 5 žiadame vložiť nové body 6 až 12, ktoré znejú: 

„6. V § 6 písm. a) sa slovo "priemysel" nahrádza slovom "priemyselnú výrobu" a za slovom "potravinárstva" sa pripájajú slová "a stavebných výrobkov". 

Odôvodnenie: 
Podľa medzinárodne harmonizovaného systému klasifikácie a vyhlášky ŠÚ SR č. 306/2007 Z. z. sa pod pojmom priemysel rozumie ťažba a dobývanie surovín, priemyselná výroba, dodávka elektriny, plynu, pary a studeného vzduchu, dodávka vody, čistenie a odvod odpadových vôd, odpady a služby odstraňovania odpadov. Agregácia týkajúca sa problematiky vôd je v pôsobnosti Ministerstva životného prostredia SR a ostatné agregácie, okrem priemyselnej výroby, sú uvedené samostatne v § 6 písm. b), c) d) a h). Navrhovaná zmena umožní jednoznačný výklad kompetencií MHV SR pre danú oblasť. Doplnenie na konci ustanovenia sa týka kompetencií pre stavebné výrobky, ktoré v zmysle predloženej novely prechádzajú na Ministerstvo dopravy, regionálneho rozvoja a cestovného ruchu SR. 

7. V § 6 písm. b) sa na konci pripájajú slová „a energetickú efektívnosť“. 

Odôvodnenie: 
Pri stále sa zvyšujúcich nárokoch na energiu je jej efektívne využívanie premietnuté aj do osobitných právnych predpisov Európskej únie ako aj Slovenskej republiky, čo si následne vyžaduje úpravu niektorých kompetencií MHV SR. V tejto súvislosti predložený návrh nadväzuje na rozšírenie pôsobnosti v oblasti energetickej efektívnosti ako takej, vrátane stavebníctva (viď nižšie bod 10, k § 8, ods. 1 písm. p), na základe čoho je nevyhnutné, kompetenčne upraviť aj celkovú zodpovednosť za riadenie a koordináciu v oblasti energetickej efektívnosti. 

8. V § 6 písm. e) sa na konci pripájajú slová „cestovného ruchu podľa operačného programu Konkurencieschopnosť a hospodársky rast v programovom období 2007 – 2013 a stavebných výrobkov," 

Odôvodnenie: 
Jediným poskytovateľom dotácií z fondov Európskej únie pre všetky odvetvia hospodárstva SR je MHV SR, na základe čoho, i napriek presunu kompetencie pre cestovný ruch, poskytovateľom podpory v tejto oblasti podľa operačného programu Konkurencieschopnosť a hospodársky rast v programovom období 2007 – 2013 (OP KaHR) zostáva naďalej MHV SR. V čase, keď je schválených a zmluvne uzatvorených viac ako 90% finančných prostriedkov v prioritnej osi cestovný ruch je akákoľvek zmena neefektívna. Okrem toho zmena by vyžadovala predchádzajúce externé hodnotenie a audit, čo by znamenalo pozastavenie realizácie všetkých procesov národného projektu v rámci opatrenia 3.2. OP KaHR na šesť až deväť mesiacov. Prechodom kompetencie v oblasti stavebníctva na Ministerstvo dopravy, regionálneho rozvoja a cestovného ruchu SR bolo potrebné kompetenčne upraviť aj otázku stavebných výrobkov. 

9. V § 6 písmeno g) znie: 

„g) voľný pohyb tovaru a služieb a bezpečnosť tovaru a služieb, vnútorný obchod a zahraničný obchod, vrátane obchodu 
s vojenským materiálom, ochranu spotrebiteľa s výnimkou ochrany spotrebiteľa pri poskytovaní finančných služieb, koordináciu politiky vnútorného trhu EÚ, koordináciu dohľadu nad vnútorným trhom EÚ a riadenie obchodno-ekonomických oddelení v zahraničí“. 

Odôvodnenie: 
Zásadne nesúhlasíme s presunom kompetencií v oblasti zahraničného obchodu na MZV SR. Ponechanie kompetencie v oblasti zahraničného obchodu na MHV SR považujeme za optimálne riešenie vzhľadom na jeho úzku previazanosť s riešením problematiky podnikateľského prostredia, ako aj ďalšími politikami, ktoré sú v kompetencii MHV SR (konkurencieschopnosť, priemysel, energetika, inovácie, vnútorný trh, obchod a ochrana spotrebiteľa) vrátane spolupráce s ostatnými ekonomickými rezortmi. Presun uvedených kompetencií (vrátane OBEO) by spôsobil zneistenie podnikateľského prostredia ale najmä odtrhnutie problematiky (konkurencieschopnosť, priemysel, energetika, inovácie, vnútorný trh, ....) od možnosti jej reálneho zabezpečovania, vrátane jej konštruktívneho riešenia v kontexte kompetencií zodpovedných ústredných orgánov štátnej správy v rámci EÚ, ako aj mimo EÚ. 
Trváme na ponechaní pôvodného znenia § 6 písm. g) v súlade s novo navrhovanou dikciou doplnenou o „voľný pohyb tovaru a služieb a bezpečnosť tovaru a služieb, obchod s vojenským materiálom, koordináciu politiky vnútorného trhu EÚ, koordináciu dohľadu nad vnútorným trhom EÚ a riadenie obchodno-ekonomických oddelení v zahraničí“. 

10. V § 6 písm. l) sa slová „koordináciu a metodické usmerňovanie“ nahrádzajú slovami „riadenie a koordináciu“. 

Odôvodnenie: 
Za úlohy hospodárskej mobilizácie zodpovedá MHV SR, preto žiadame nahradiť slová „koordináciu a metodické usmerňovanie“ slovami „riadenie a koordináciu“ obdobne, ako je uvedená kompetencia v oblasti civilnej obrany. 

11. § 6 sa dopĺňa novým písmenom n), ktoré znie: 

„n) hodnotenie rizík chemických látok, biocídnych výrobkov, biocídnych výrobkov s nízkym rizikom a biocídnych účinných látok pre zdravie ľudí a životné prostredie.“. 

Odôvodnenie: 
Nové úlohy vyplývajúce z hodnotenia rizík chemických látok zabezpečuje Centrum chemických látok a chemických prípravkov ako rozpočtová organizácia zriadená MHV SR. Z dôvodu, že dochádzalo ku kompetenčným sporom medzi MZ SR, MŽP SR, MP SR je potrebné jednoznačne vymedziť kompetenciu MHV SR v oblasti biocídnych výrobkov s nízkym rizikom a biocídnych účinných látok pre zdravie ľudí a životné prostredie. Vzhľadom na túto kompetenciu je potrebné uviesť do súladu aj kompetenciu MŽP SR a MZ SR, ktoré hodnotenie rizík nebudú vykonávať. 

12. § 6 sa dopĺňa písmenom o), ktoré znie: 

"o) stratégiu tvorby podpory a realizácie inovácií v oblastiach podľa písmen a) až d). 

Odôvodnenie: 
Uvedenú kompetenciu žiadame doplniť z dôvodu, že doteraz žiadny právny predpis neupravuje kompetencie v oblasti inovácií. Aplikovaný výskum a vývoj a tým aj inovácie musia reagovať na najdôležitejšie hospodárske výzvy a prispievať k ekonomickému rastu. Musia bezprostredne vychádzať z priorít hospodárskej politiky a reflektovať požiadavky podnikateľského prostredia. Podpora inovácií štátom je jednou z foriem podpory podnikateľského prostredia. Kompetencie vyplývajúce z navrhovaného zákona nadväzujú na ostatné kompetencie MHV SR v oblasti priemyslu, energetiky, podpory malého a stredného podnikania, tvorby a podpory podnikateľského prostredia. 

Doterajšie body 7. až 25. sa označujú ako body 13. až 31.  	Z 	ČA 	Návrh zákona predložený na rokovanie vlády SR dňa 13. augusta 2010 je upravený podľa dohody s Ministerstvom hospodárstva a výstavby SR uskutočnenej na rozporovom konaní dňa 12. augusta 2010. Všetky rozpory boli odstránené.  	
NS SR 	K čl. I bodu 12 (§ 9 ods. 1 písm. l)) 
I. Vypustenie kompetencie Ministerstva pôdohospodárstva, životného prostredia a regionálneho rozvoja Slovenskej republiky v oblasti ochrany prírody a krajiny odôvodňuje predkladateľ ako legislatívnotechnickú úpravu súvisiacu so zmenou názvu Ministerstva dopravy, pôšt a telekomunikácií Slovenskej republiky na Ministerstvo dopravy, regionálneho rozvoja a cestovného ruch Slovenskej republiky. Predkladaný materiál neumožňuje posúdiť dôvody navrhovanej zmeny. Odôvodnenie presunu štátnej správy ochrany prírody a krajiny z Ministerstva pôdohospodárstva, životného prostredia a regionálneho rozvoja Slovenskej republiky na Ministerstvo dopravy, regionálneho rozvoja a cestovného ruchu je nelogické; ochrana prírody a krajiny nemá žiadny priamy súvis s navrhovaným presunom štátnej správy v oblasti regionálneho rozvoja z rezortu Ministerstva pôdohospodárstva, životného prostredia a regionálneho rozvoja do rezortu dopravy, regionálneho rozvoja a cestovného ruchu. 

II. V prípade vypustenia písmena l) z odseku 1 je nutné na koniec doplniť poznámku o zmene označenia doterajších písmen m) až v). 

III. Odporúčame tiež vzhľadom na návrh § 40l upraviť názov ministerstva. 
 	O 	N 	Navrhované vypustenie § 9 ods. 1 písm. l) (novelizačný bod 12) znamená vypustenie pôsobnosti v oblasti "regionálneho rozvoja okrem koordinácie využívania finančných prostriedkov z fondov EU". Táto pôsobnosť s účinnosťou návrhu zákona prechádza z Ministerstva pôdohospodárstva a rozvoja vidieka SR na Ministerstvo dopravy, regionálneho rozvoja a cestovného ruchu SR (viď. novelizačný bod 10 - § 8 ods. 1 písm. i)).Pripomienka tak nezohľadňuje vládny návrh zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Tento vládny návrh zákona bol NR SR predložený NR SR ako tlač 38 spoločne s návrhom na jeho skrátené legislatívne konanie. Tento vládny návrh zákona schválila NR SR 11. augusta 2010. Pripomienky sú tak z týchto dôvodov neopodstatnené. 	
NS SR 	K čl. bodu 25 (§ 40l) 
 
Podľa prechodných ustanovení návrhu zákona (§40l) prechádza pôsobnosť súčasného Ministerstva pôdohospodárstva, životného prostredia a regionálneho rozvoja Slovenskej (Ministerstva pôdohospodárstva a rozvoja vidieka SR) v oblasti regionálneho rozvoja na Ministerstvo dopravy, regionálneho rozvoja a cestovného ruchu. Napriek tomuto zámeru však v § 9 ods. 1 písm. v) zákona Ministerstvu pôdohospodárstva a rozvoja vidieka SR táto „presunutá“ kompetencia ostáva zachovaná. Ústrednými orgánmi štátnej správy SR pre oblasť regionálneho rozvoja tak bude aj Ministerstvo pôdohospodárstva a rozvoja vidieka, aj Ministerstvo dopravy, regionálneho rozvoja a cestovného ruchu SR. 
 	O 	N 	Pripomienka nezohľadňuje novelizačný bod 12 návrhu zákona predloženého do medzirezortného konania v nadväznosti na novelizačný bod 5 vládneho návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Tento vládny návrh zákona bol NR SR predložený NR SR ako tlač 38 spoločne s návrhom na jeho skrátené legislatívne konanie. Tento vládny návrh zákona schválila NR SR 11. augusta 2010. Navrhovaná pripomienka je tak z týchto dôvodov neopodstatnená. 	
NS SR 	K čl. II až IV 
Nevidíme žiadny racionálny dôvod na zrušenie práva guvernéra Národnej banky Slovenska, a v jeho neprítomnosti ním povereného viceguvernéra, predsedu Najvyššieho kontrolného úradu Slovenskej republiky a generálneho prokurátora Slovenskej republiky zúčastňovať sa na rokovaniach vlády. 

Považujeme za potrebné upozorniť predkladateľa, že ide o v podmienkach samostatnej Slovenskej republiky tradičné zákonné právo orgánov, ktorým Ústava Slovenskej republiky, na rozdiel od iných štátnych orgánov, priznáva aj atribúty nezávislosti a samostatnosti a ktorých účasť je na rokovaní vrcholného orgánu výkonnej moci pre plnenie ústavnej a zákonnej pôsobnosti vlády nezastupiteľná. 

Preto žiadame čl. II až IV z predkladaného návrhu zákona bez náhrady vypustiť. 	O 	N 	Právo guvernéra NBS, predsedu NKU SR a generálneho prokurátora SR zúčastňovať sa rokovania vlády SR sa nezrušuje. Títo ústavní činitelia budú i naďalej podľa potreby prizývaní na rokovania vlády SR.  	
NS SR 	K čl. I bodu 15 
 
Upozorňujeme predkladateľa na povinnosť navrhované zmeny odôvodňovať. Navrhované vypustenie kompetencie MPSVR SR koordinovať realizáciu stratégie zamestnanosti sa, podobne ako v prípade iných bodov, iba konštatuje ( oznamuje ). Chýba akákoľvek zmienka o dôvodoch (potrebe) navrhovanej zmeny. 
 	O 	A 	Dôvodová správa upravená nasledovne: Pôsobnosť Ministerstva práce, sociálnych vecí a rodiny SR v oblati koordinácie realizácie stratégie zamestnanosti sa navrhuje vypustiť z dôvodu, že najviac pracovných príležitostí existuje a vzniká v súkromnom sektore, v štátnych organizáciách a inštitúciách územnej samosprávy verejného sektora, čo znamená, že Ministerstvo práce, sociálnych vecí a rodiny SR priamo nevytvára a ani nemôže realizovať tvorbu pracovných miest v týchto sektoroch.  	
NS SR 	Všeobecná pripomienka 
Z predkladaného materiálu nie je zrejmý dôvod presunu kompetencií z Ministerstva pôdohospodárstva, životného prostredia a regionálneho rozvoja (oblasť regionálneho rozvoja), z Ministerstva kultúry a cestovného ruchu (oblasť cestovného ruchu), z Ministerstva vnútra (oblasť verejných prác, stavebného poriadku a územného plánovania okrem ekologických aspektov), z Ministerstva hospodárstva a výstavby (oblasť stavebných výrobkov a stavebnej výroby, tvorby a uskutočňovania bytovej politiky a poskytovania štátnej prémie k stavebnému sporeniu) na Ministerstvo dopravy, pôšt a telekomunikácií SR (po premenovaní na Ministerstvo dopravy, regionálneho rozvoja a cestovného ruchu). 

Všeobecná časť dôvodovej správy, ktorá je spolu s osobitnou časťou dôvodovej správy, obligatórnou súčasťou každého materiálu legislatívneho charakteru, obsahuje okrem iného i zhodnotenie súčasného stavu najmä zo spoločenskej, ekonomickej a právnej stránky s uvedením potreby novej zákonnej úpravy, spôsobu jej vykonávania, jej hospodárskeho a finančného dosahu, najmä vplyvu na štátny rozpočet, rozpočty obcí alebo rozpočty vyšších územných celkov a na hospodárenie verejnoprávnej inštitúcie, nároku na pracovné sily a organizačné zabezpečenie vypracované formou Doložky vybraných vplyvov, ako aj rozbor ďalších otázok nevyhnutných na všestranné posúdenie návrhu zákona. 

Rovnako tak osobitná časť dôvodovej správy obsahuje odôvodnenie jednotlivých navrhovaných ustanovení návrhu zákona. Do odôvodnenia jednotlivých navrhovaných ustanovení sa nepreberá text týchto ustanovení, ani text a argumentácia už obsiahnutá vo všeobecnej časti dôvodovej správy. 

Vzhľadom na to, že ani predkladacia správa, ani všeobecná časť dôvodovej správy, ani osobitná časť dôvodovej správy neobsahujú odôvodnenie potreby novej zákonnej úpravy pôsobností ministerstiev, nie je možné v tomto štádiu posúdiť a vyjadriť sa k opodstatnenosti návrhov na zmenu pôsobnosti Ministerstva hospodárstva a výstavby, Ministerstva vnútra, Ministerstva pôdohospodárstva, životného prostredia a regionálneho rozvoja, Ministerstva kultúry a cestovného ruchu, Ministerstva dopravy pôšt a telekomunikácií SR. 

Navrhujeme preto materiál upraviť podľa čl. 17 ods. 2 a 4 Legislatívnych pravidiel vlády a bodu 2.2.6 odseku 2 a 4 Metodického pokynu na prípravu a predkladanie materiálov na rokovanie vlády SR, vyhnúť sa preberaniu textu jednotlivých ustanovení a textov a argumentácie už obsiahnutej vo všeobecnej časti dôvodovej správy, čo platí najmä pre osobitnú časť dôvodovej správy) a doplniť ho o zhodnotenie súčasného stavu najmä zo spoločenskej, ekonomickej a právnej stránky s uvedením potreby novej zákonnej úpravy ako aj rozbor ďalších otázok nevyhnutných na všestranné posúdenie návrhu zákona. 
 	O 	A 	 	
NS SR 	K čl. I bodu 13 (§11) 
 
Odporúčame preformulovať. Z § 11 nemožno vypustiť písmeno e), ktoré, aspoň podľa označenia, neexistuje (písmeno e)). 
 	O 	N 	Návrh zákona predložený do medzirezortného pripomienkového konania zohľadňuje vládny návrh zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Tento vládny návrh zákona bol NR SR predložený ako tlač 38 spoločne s návrhom na jeho skrátené legislatívne konanie ako tlač 37. Predpokladá sa, že táto novela bude schválená tento mesiac. Zmena v označení písmen § 11 je obsiahnutá v tejto novele. Tento zákon schválila NR SR 11. augusta 2010. Navrhovaná pripomienka je tak z tohto dôvodu neopodstatnená.  	
NS SR 	K čl. I bodu 3 (§ 3) 
I. Vychádzajúc z predkladacej a dôvodovej správy, navrhuje sa zmeniť názvy Ministerstva hospodárstva a výstavby, Ministerstva dopravy, pôšt a telekomunikácií a Ministerstva kultúry a cestovného ruchu Slovenskej republiky. Vzhľadom na uvedené odporúčame v úvodnej vete slová „a l)“ nahradiť slovami „a k)“. Ministerstvo kultúry a cestovného ruchu Slovenskej republiky je v § 3 uvedené pod písmenom k), nie pod písmenom l), ktorým je (bolo) zriadené Ministerstvo zdravotníctva Slovenskej republiky. 

II. Odporúčame tiež vzhľadom na návrh § 40l upraviť názov ministerstva uvedeného v § 3 písm. d) a rovnaké zmeny vykonať aj v § 9 ods. 1 a 2 zákona. 
 	O 	N 	Návrh zákona predložený do medzirezortného pripomienkového konania zohľadňuje vládny návrh zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Tento vládny návrh zákona bol NR SR predložený ako tlač 38 spoločne s návrhom na jeho skrátené legislatívne konanie ako tlač 37 a schválený 11. augusta 2010. Z tohto dôvodu sa v § 3 za písmeno i) vkladá nové písmeno j) a dochádza tak k zmene označenia nasledujúcich písmen j) až l), ktoré sa označujú ako písmená k ) až m) (viď. novelizačný bod 3 vládneho návrhu zákona). Názov Ministerstva pôdohospodárstva, životného prostredia a regionálneho rozvoja SR je rovnako predmetom úpravy vládneho návrhu zákona. Navrhované pripomienky sú tak z týchto dôvodov neopodstatnené. 	
Verejnosť 	1. časť (ods. 4) navrhovaného bodu 1 - zásadná pripomienka 
1. časť (ods. 4) navrhovaného bodu 1 sa mení takto: 
„§ 1 sa dopĺňa odsekmi 4 a 5, ktoré znejú: 
„(4) Podpredseda vlády pre ľudské práva, národnostné menšiny a rodovú rovnosť, ktorý neriadi ministerstvo, usmerňuje a koordinuje plnenie úloh v oblasti ľudských práv, práv národnostných menšín a rodovej rovnosti. V týchto oblastiach plní najmä úlohy týkajúce sa koordinácie presadzovania a dodržiavania ľudských práv vrátane práv národnostných menšín a rodovej rovnosti, úlohy týkajúce sa výchovy a vzdelávania vrátane výchovy a vzdelávania národnostných menšín, úlohy v oblasti podpory kultúry národnostných menšín a úlohy spočívajúce v prerozdeľovaní finančných prostriedkov určených na presadzovanie a podporu ľudských práv vrátane finančných prostriedkov na kultúru národnostných menšín a rodovú rovnosť.““ 

Pripomienka má zásadný charakter. 

Odôvodnenie: 
Uvedenou pripomienkou žiadame do názvu a vecnej pôsobnosti podpredsedu vlády, ktorého agendu by mali podľa súčasného vládneho návrhu predstavovať iba otázky súvisiace s národnostnými menšinami, pridať aj všeobecnú ľudskoprávnu agendu a zároveň aj agendu týkajúcu sa rodovej rovnosti. 
Vo vzťahu k ľudským právam všeobecne je dôvodom pre túto navrhovanú zmenu fakt, že hoci má vláda SR ako celok ústavné a medzinárodné záväzky v oblasti presadzovania a dodržiavania ľudských práv, v súčasnosti neexistuje žiadny ústredný orgán štátnej správy, ktorý by mal otázky ľudských práv komplexne vo svojej agende (hoci Programové vyhlásenie vlády SR na obdobie rokov 2010-2014 hovorí o tom, že „vláda SR ustanovuje funkciu podpredsedu vlády SR pre ľudské práva a menšiny (...)“). Na efektívne a komplexné presadzovanie ľudských práv na úrovni vlády je pritom nevyhnutné, aby bolo jasne vymedzené, ktorá organizačná zložka vlády je za túto agendu programovo zodpovedná a aby táto zodpovednosť mohla byť aspoň do určitej miery nadrezortná a prierezová. Máme za to, že náš návrh by tieto parametre v zásade a aspoň formálne spĺňal (ostatné by už záviselo od konkrétneho počínania si podpredsedu vlády). 
Obdobné možno povedať o agende rodovej rovnosti, ktorú taktiež navrhujeme explicitne obsiahnuť už v názve a rámcovom vymedzení vecnej pôsobnosti úradu podpredsedu vlády. Keďže otázky týkajúce sa rodovej (ne)rovnosti majú výrazný prierezový a medzirezortný, resp. v závislosti od kontextu nadrezortný charakter, a na úrovni vlády SR až do súčasnosti neexistovala nijaká organizačná zložka vlády s medzirezortnými/ nadrezortnými a reálnymi kompetenciami v tejto oblasti, považujeme za dôležité, aby sa tento stav zmenil. Posilnenie „vnútroštátnych mechanizmov za účelom zlepšenia postavenia žien jasným zadefinovaním kompetencií a zodpovedností jeho rôznych zložiek a zlepšením ich koordinácie“ Slovenskej republike nakoniec odporúča aj Výbor pre odstránenie diskriminácie žien (etablovaný pri medzinárodnom Dohovore o odstránení všetkých foriem diskriminácie žien, ktorý je pre SR záväzný a má prednosť pred jej zákonmi) vo svojich záverečných zisteniach zo zasadnutia konaného v dňoch 30. júna – 18. júla 2008 . 
Okrem rozšírenia vecnej pôsobnosti podpredsedu vlády zadefinovaného novonavrhovaným ustanovením § 1 ods. 4 kompetenčného zákona navrhujeme, aj v kontexte uvedených zmien, rozšíriť a najmä zákonne etablovať jeho koordinačné kompetencie. Ak majú byť novonavrhované úlohy podpredsedu vlády plnené efektívne, je nevyhnutné, aby mal možnosť a povinnosť otázky spadajúce do jeho agendy aj koordinovať (a to najmä na úrovni vlády, ale aj na úrovni iných spoločenských zložiek, ktoré budú rozumieť dôležitosti takejto koordinácie a budú na nej dobrovoľne spolupracovať). Vo všeobecnosti je tiež dôležité, aby mal podpredseda vlády povinnosť otázky, resp. hodnoty spadajúce do jeho pôsobnosti (ľudské práva vo všeobecnosti, práva národnostných menšín a rodovú rovnosť) aj povinnosť aktívne presadzovať. Koncept „presadzovania“ je totiž vyjadrením všeobecnej povinnosti štátu vo vzťahu k ľudským právam všeobecne, ktorá sa neuspokojuje len s povinnosťou štátu zdržať sa konania porušujúceho ľudské práva (resp. v tomto prípade aj konkrétnejšie práva národnostných menšín či hodnoty, resp. komponenty rodovej rovnosti), ale ukladá mu aj povinnosť aktívne sa zasadzovať o ich etablovanie, rozširovanie a následné udržanie. 
Rozšírenie navrhovaných úloh podpredsedu vlády o úlohy týkajúce sa vzdelávania a rozdeľovanie finančných prostriedkov aj pre oblasť ľudských práv všeobecne a pre oblasť rodovej rovnosti navrhujeme najmä preto, aby boli úlohy a zodpovednosti podpredsedu vlády v týchto oblastiach aj reálne splniteľné (čo nie je možné bez adekvátneho vzdelávania a alokovania zdrojov). 

Pozn. 1: Str. 4 záverečných zistení. Slovenský preklad dokumentu je dostupný na http://moznostvolby.files.wordpress.com/2008/09/cedaw_zzslovensko_2008_sk_prekladmoznostvolby_final.pdf 
 	O 	A 	Upravené nasledovne: 1. § 1 sa dopĺňa odsekmi 4 a 5, ktoré znejú: 

„(4) Podpredseda vlády, ktorý neriadi ministerstvo, usmerňuje a koordinuje plnenie úloh v oblasti ľudských práv, práv národnostných menšín, rovnakého zaobchádzania a rodovej rovnosti. Dbá o presadzovanie a dodržiavanie ľudských práv vrátane práv národnostných menšín, rovnakého zaobchádzania a rodovej rovnosti. Plní úlohy týkajúce sa výchovy a vzdelávania vrátane výchovy a vzdelávania národnostných menšín, úlohy v oblasti podpory kultúry národnostných menšín a úlohy spočívajúce v prerozdeľovaní finančných prostriedkov určených na presadzovanie a dodržiavanie ľudských práv, na kultúru národnostných menšín a rodovú rovnosť. 
(5) Podpredseda vlády podľa odseku 4 plní úlohy a riadi príslušné odborné útvary Úradu vlády Slovenskej republiky na základe štatútu podpredsedu vlády, ktorý schvaľuje vláda.“ 
 	
Verejnosť 	Navrhovaný bod 23 - zásadná pripomienka 
Navrhovaný bod 23 sa mení takto: 
„V § 24 odsek 4 znie: 
„(4) Úrad vlády Slovenskej republiky organizačno-technicky zabezpečuje plnenie úloh podpredsedu vlády podľa § 1 ods. 4.““ 

Pripomienka má zásadný charakter. 

Odôvodnenie: 
Uvedená zmena je potrebná kvôli zosúladeniu tohto ustanovenia so zmenou navrhovanou v bode 1. 
 	O 	A 	Novelizačný bod 31 je upravený nasledovne: V § 24 odsek 4 znie: 
„(4) Úrad vlády Slovenskej republiky organizačne a technicky zabezpečuje plnenie úloh podpredsedu vlády podľa § 1 ods. 4.“. 
 	
Verejnosť 	čl. I sedemnásty bod  
navrhujem znenie: 

„17. V § 15 ods. 2 sa za slová „postenia a“ vkladajú slová „vykonáva dohľad“.“ 

Navrhovanú zmenu odôvodňujem tým, že v skutočnosti ide o vloženie slov „vykonáva dohľad“ ako vyplýva zo znenia navrhovaného novelizačného bodu. 
 	O 	A 	Upravený novelizačný bod. 	
Verejnosť 	čl. VII 
Vzhľadom k pripomienkam k čl. I, 25. bodu navrhujem zaviesť delenú účinnosť v rámci ktorej by zákon nadobudol účinnosť 1. januára 2010 okrem čl. V, ktorý nadobúda účinnosť dňom vyhlásenia, prípadne aj navrhovaného 1. novembra 2010. 	O 	N 	Cieľom návrhu zákona je, aby zákon nadobudol účinnosť 1. novembra 2010. 	
Verejnosť 	čl. I štrnásty bod 
navrhujem znenie 

„g) zahraničný obchod okrem obchodu s vojenským materiálom,“ 

Navrhovaná zmena zohľadňuje aj názov predmetného zákona ktorý mje zákon o obchodovaní s vojenským materiálom, ako aj skutočnosť, že Ministerstvo obrany SR reguluje obchodovanie s vojenským materiálom a nie vojenský materiál. 
 	O 	A 	Upravené znenie § 14 ods. 2 písm. g). 	
Verejnosť 	čl. I deviaty bod 
navrhujem znenie 

„V § 8 ods. 1 a 2 sa slová „pôšt a telekomunikácií“ nahrádzajú slovami „regionálneho rozvoja a cestovného ruchu“.“ 

Navrhovaná zmena lepšie zohľadňuje skutočnosť, že v navrhovanom znení slová Rada vlády Slovenskej republiky majú byť nahradené slovami Rada vlády Slovenskej republiky. 
 	O 	N 	V novelizačnom bode sa nahrádza názov ministerstva. Z tohto dôvodu trváme na nami navrhnutej legislatívnej technike.  	
Verejnosť 	čl. I piaty bod 
navrhujem znenie: 

„5. V § 6 sa v uvádzacej vete vypúšťajú slová „a výstavby“.“ 

Navrhovanú zmenu odôvodňujem tým, že v skutočnosti ide o vypustenie slov „a výstavby“ ako vyplýva zo znenia navrhovaného novelizačného bodu. 
 	O 	N 	V novelizačnom bode sa nahrádza názov ministerstva. Z tohto dôvodu trváme na nami navrhnutej legislatívnej technike.  	
Verejnosť 	čl. I dvadsiaty bod 
navrhujem znenie: 

„20. V § 18 ods. 1 a 2 sa vypúšťajú slová „a cestovného ruchu“.“ 

Navrhovanú zmenu odôvodňujem tým, že v skutočnosti ide o vypustenie slov „a cestovného ruchu“ ako vyplýva zo znenia navrhovaného novelizačného bodu. 
 	O 	N 	V novelizačnom bode sa nahrádza názov ministerstva. Z tohto dôvodu trváme na nami navrhnutej legislatívnej technike.  	
Verejnosť 	čl. I tretí bod 
navrhujem znenie 

„3. V § 3 písmene a) sa vypúšťajú slová „a výstavby“.“ 

a vytvorenie nových novelizačných bodov, ktoré znejú: 

„V § 3 písmene c) sa slová „pôšt a telekomunikácií “ nahrádzajú slovami „regionálneho rozvoja a cestovného ruchu“.“ 

„V § 3 písm. l) sa vypúšťajú slová „a cestovného ruchu“.“ 

Navrhované odôvodňujem tým, že v skutočnosti dochádza k vypusteniu a len v prípade ministerstva pôsť k nahradeniu len časti názvu. 
Zároveň dávam do pozornosti, že v navrhovanom § 40j a 40k sa uvádza Ministerstvo hospodárstva a výstavby napriek tomu že v novelizačnom bode tri sa mení jeho označenie na Ministerstvo hospodárstva Slovenskej republiky, uvedená pripomienka sa týka aj § 40n kde sa uvádza Ministerstvo kultúry a cestovného ruchu, napriek tomu, že v treťom novelizačnom bode sa preň zavádza staronové označenie ministerstvo kultúry Slovenskej republiky. 
 	O 	N 	V novelizačnom bode sa nahrádza názov ministerstva. Z tohto dôvodu trváme na nami navrhnutej legislatívnej technike. 
V § 40n sa vyjadruje prechod práv a povinností z doterajšieho Ministerstva kultúry a cestovného ruchu SR na podpredsedu vlády SR, ktorý neriadi ministerstvo. Tam, kde sa povinnosť vzťahuje už na nové Ministerstvo kultúry SR (teda povinnosť uzavrieť dohodu) používame už jeho nový názov, a to Ministerstvo kultúry SR. 	
Verejnosť 	čl. I prvý bod 
navrhujem ustanovenie rozčleniť do pododsekov tak, aby znelo: 

„(4) Podpredseda vlády, ktorý neriadi ministerstvo 
a) usmerňuje plnenie úloh v oblasti výchovy a vzdelávania národnostných menšín, 
b) plní úlohy v oblasti podpory kultúry národnostných menšín, 
c) zabezpečuje prerozdeľovanie finančných prostriedkov na kultúru národnostných menšín, 
d) plní úlohy a riadi príslušné odborné útvary Úradu vlády Slovenskej republiky na základe štatútu podpredsedu vlády, ktorý schvaľuje vlády.“ 

Navrhovaná zmena prispeje k sprehľadneniu a zostručneniu navrhovanej úpravy. 
 	O 	N 	Pripomienku neakceptujeme z dôvodu zmeny novelizačného bodu 1 na základe inej pripomienky.  	
Verejnosť 	čl. I dvanásty bod 
navrhujem aj úpravu nadpisu vypustením slov „životného prostredia“, keďže derogáciou § 9 ods. 1 písm. l) – ochrana prírody a krajiny, by ponechanie terajšieho názvu ministerstva bolo zavádzajúce. 	O 	N 	Úprava názvu doterajšieho Ministerstva pôdohospodárstva, životného prostredia a regionálneho rozvoja SR je už upravená vo vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Tento vládny návrh zákona bol NR SR predložený NR SR ako tlač 38 spoločne s návrhom na jeho skrátené legislatívne konanie. Navrhovaná pripomienka je tak z tohto dôvodu neopodstatnená. 	
Verejnosť 	čl. I dvadsiatypiaty bod  
navrhujem upraviť znenie § 40j ods. 1 tak, aby sa za slová „zahraničného obchodu okrem“ vložili slová „obchodu s“ a text adekvátne gramaticky upravil, navrhovaná zmena zohľadňuje aj názov predmetného zákona ktorý je zákon o obchodovaní s vojenským materiálom, ako aj skutočnosť, že Ministerstvo obrany SR reguluje obchodovanie s vojenským materiálom a nie vojenský materiál. Ďalej navrhujem v záujme dostatočnej legisvakancie zákona zmeniť v § 40j ods. 3 termíny tak, aby bol termín do 31. októbra 2010 nahradený termínom do 31. decembra 2010 a termín od 1. novembra 2010 nahradený termínom od 1. januára 2011, táto pripomienka sa týka ja navrhovaného § 40k ods. 3, § 40l ods. 3, 40 m ods. 3, § 40n ods. 3, § 40p ods. 3. s touto pripomienkou súvisí aj zmena nadobudnutia účinnosti zákona, na 1. január 2011. 	O 	N 	Túto pripomienku neakceptujeme z dôvodu, že cieľom prechodného ustanovenia je vyriešiť prechod práv a povinností v oblasti zahraničného obchodu okrem vojenského materialu. Je potrebné dodržať vyjadrenie tejto kompetencie tak, ako je ustanovená v § 6 písm. g) zákona č. 575/2001 Z. z. V prípade formulácie novej kompetencie Ministerstva zahraničných vecí SR sa zohľadní pripomienka v tom zmysle, že pôjde o "zahraničný obchod okrem obchodu s vojenským materiálom". Cieľom predkladateľa je, aby návrh zákona nadobudol účinnosť 1. novembra 2010. Z tohto dôvodu nemožno vyhovieť pripomienke týkajúcej sa posunutia účinnosti.  	
Verejnosť 	čl. I druhý bod 
navrhujeme znenie 

„V § 2 ods. 3 sa čiarka za slovami „Hospodárska rada nahrádza slovom „a“ a slová „pre vedu a techniku a Rada vlády Slovenskej republiky pre prevenciu kriminality“ nahrádzajú slovami „“pre ľudské práva a národnostné menšiny“.“ 

Navrhovaná zmena lepšie zohľadňuje skutočnosť, že v navrhovanom znení slová Rada vlády Slovenskej republiky majú byť nahradené slovami Rada vlády Slovenskej republiky. 
 	O 	N 	Cieľom novelizačného bodu je zriadiť Radu vlády SR pre ľudské práva, národnostné menšiny a rodovú rovnosť ako stály poradný orgán vlády a vypustiť Radu vlády SR pre vedu a techniku a Radu vlády SR pre prevenciu kriminality zo stálych poradnych orgánov vlády SR. Navrhovaná legislatívna technika je v súlade s cieľom novelizačného bodu a zaužívanou legislatívnou praxou.  	
Verejnosť 	čl. II až IV 
Považujem zrušenie práva generálneho prokurátora, guvernéra Národnej banky Slovenska a predsedu Najvyššieho kontrolného úradu zúčastňovať sa na rokovaniach vlády s poradným hlasom za nie vhodné, keďže z hľadiska postavenia uvedených orgánov verejnej moci v ústavnom a právnom systému Slovenskej republiky, je vhodné aby ich predstavitelia boli o aktivitách vlády oboznámený aj inak než len z médií a aby mohli využiť svoj poradný hlas na rokovaní vlády a vyjadriť svoj názor k prerokúvaným materiálom. 	O 	N 	Právo generálneho prokurátora SR, guvernéra NBS a predsedu NKU SR zúčastňovať sa rokovania vlády SR sa nezrušuje. Títo ústavní činitelia budú i naďalej podľa potreby prizývaní na rokovania vlády SR.  	
Verejnosť 	Navrhovaný bod 2 - zásadná pripomienka 
Navrhovaný bod 2 sa mení takto: 
„V § 2 ods. 3 sa čiarka za slovami „Hospodárska rada vlády Slovenskej republiky“ nahrádza slovom „a“ a slová „Rada vlády Slovenskej republiky pre vedu a techniku a Rada vlády Slovenskej republiky pre prevenciu kriminality“ sa nahrádzajú slovami „Rada vlády Slovenskej republiky pre ľudské práva, národnostné menšiny a rodovú rovnosť“.“ 

Pripomienka má zásadný charakter. 

Odôvodnenie: 
Navrhovaná zmena spočívajúca v doplnení rodovej rovnosti do názvu novonavrhovanej Rady vlády pre ľudské práva a národnostné menšiny si kladie za cieľ inštitucionálne posilniť agendu rodovej rovnosti v duchu argumentácie obsiahnutej v odôvodnení k predchádzajúcemu bodu a odstrániť implicitnú hierarchizáciu rodovej rovnosti vo vzťahu k iným chráneným hodnotám, resp. subjektom, v tomto prípade národnostným menšinám. Keďže situácia v oblasti rodovej (ne)rovnosť je v SR absolútne alarmujúca a termín rodová rovnosť je zároveň v slovenskej spoločnosti výrazne negatívne konotovaný, doplnený názov by mal aj pozitívny diskurzívny a normatívny potenciál. 
 	O 	A 	Novelizačný bod upravený nasledovne: V § 2 ods. 3 sa čiarka za slovami „Hospodárska rada vlády Slovenskej republiky“ nahrádza slovom „a“ a slová „Rada vlády Slovenskej republiky pre vedu a techniku a Rada vlády Slovenskej republiky pre prevenciu kriminality“ sa nahrádzajú slovami „Rada vlády Slovenskej republiky pre ľudské práva, národnostné menšiny a rodovú rovnosť“.  	
SOCP 	K Čl. V 
K úvodnej vete 
V rámci vymenovaných skrátených citácií noviel zákona o sociálnom poistení je potrebné uviesť aj zákon č. 52/2010 Z. z., ktorým sa s účinnosťou od 1. septembra 2010 novelizuje zákon o sociálnom poistení.  	O 	A 	Pripomienka zapracovaná.  	
SOCP 	Všeobecne 
Do medzirezortného pripomienkového konania bol predložený návrh zákona, ktorý zohľadňuje zmeny navrhované vo vládnom návrhu zákona, ktorý je v súčasnosti iba evidovaný v Národnej rade Slovenskej republiky pod číslom parlamentnej tlače 38. Keďže predložený návrh je v dôsledku uvedeného postupu neprehľadný, odporúčame skutočnosť, že bol vypracovaný v nadväznosti na ČPT 38 uviesť do predkladacej správy aj do dôvodovej správy materiálu.  	O 	A 	V predkladacej a dôvodovej správe uvedieme, že: Návrh zákona zohľadňuje zákon, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, ktorý Národná rada Slovenskej republiky schválila dňa 11. augusta 2010.  	
SOPK 	prenosu kompetencii v zahraničnom obchode 
1. Slovenská obchodná komora očakáva, že aplikácia zámerov predmetného materiálu do praxe bude prínosom pre skvalitnenie hospodárskych stykov so zahraničím. 

2. Slovenská obchodná komora v oblasti prenosu kompetencii v zahraničnom obchode na ministerstvo zahraničných vecí podporuje rozumnú nákladovosť systému, jeho funkčnosť a dosiahnutie kvalitného servisu pre podnikateľské subjekty. Zároveň očakávame zodpovedajúcu ingerenciu hospodárskeho pôsobenia podnikateľských inštitúcii na tento mechanizmus smerom na zahraničie. Každý takýto výstup by nemal byť bez účasti podnikateľských inštitúcii. 
 	O 	A